text: உலக சுற்றுச் சூழல் தினமன்று, சுற்றுச் சூழல் பாதுகாப்பு சம்பந்தமாக பல்கலைக் கழக வளாகத்தில் மேற்கொள்ளப்படும் நடைமுறைகளைப் பார்ப்பதற்கும், அது தொடர்பான ஒரு ஆய்வரங்கத்திற்குப் போகவும், சுற்றுச் சூழல் பாதுகாப்பின் முக்கியத்தை விளக்கும் ஒரு விவரணப்படத்தை பார்வையிடவும் சந்தர்ப்பம் கிடைத்தது. அந்தப் படம், ‘An inconvenient truth’ . அமெரிக்க அரசியலில் மிக முக்கிய பங்கெடுத்த Al.Gore உலக வெப்பமயமாதல், சுற்றுச் சூழல் பாதுகாப்பு பற்றிய விழிப்புணர்வை ஏற்படுத்தக் கூடிய இந்த விவரணப் படத்தை தயாரித்து வழங்கியிருக்கின்றார். அதில் நம்மையும், நம்மை சுற்றி இருப்பவர்களையும் சேர்த்து, இந்த உலகம் பாதிப்பட்டுக் கொண்டிருப்பது பற்றி கவலைப்படாமல் இருக்கும் அறியாமை பற்றியும், அதை தடுத்து நிறுத்த நம்மாலான முயற்சியை எடுக்க வேண்டும் என்ற உண்மையும் கூறப்படுகின்றது. நம்மைத் தொடர்ந்து வரும் சந்ததியினருக்கு நாம் எப்படிப்பட்ட உலகத்தை விட்டுச் செல்லப் போகின்றோம். நச்சு வாயுக்களால் நிரப்பப்பட்டு, அவர்களை அழிக்க கூடிய சூழலையா? சலசலத்தோடும் நீரோடை, காற்றில் அலையும் இலைகளின் சத்தம், பறவைகளின் இனிமையான குரல் இப்படியெல்லாம், நாம் அனுபவித்த இனிமைகளை நமது சந்ததிக்கு தெரியாமலே ஆக்கி விடப் போகின்றோமா என்ற கேள்வியை படம் பார்த்த பின்னர் நமக்குள் ஏற்படுத்துகின்றார் Al.Gore. படம் பார்த்து முடிக்கையில், மனதில் பாரமாய் உணர வேண்டியிருந்தது. சூழல் மாசினால் முதலில் வெப்பநிலை அதிகரிப்பும், அதனைத் தொடர்ந்த பாதிப்புக்களும் ஏற்படும் நாடுகள் வட துருவத்தை அண்டியிருக்கும் நாடுகள் (நோர்வேயும்தான் :)). வெப்பநிலை அதிகரிப்பால் கடல்மட்டம் உயரும்போது நெதர்லாந்து இலகுவாக பாதிப்படையும் (ஏற்கனவே கடல் மட்டத்திற்கு கீழே நிலப் பகுதியை கொண்டிருக்கு). இப்படி பல தகவல்கள் படத்தில் தரப்பட்டிருக்கின்றது. Al.Gore யின் குடும்பத்துக்கு சொந்தமான விவசாயப் பண்ணையில் புகையிலை வளர்த்து வந்தார்களாம். புகையிலை புற்று நோயை ஏற்படுத்தும் வலிமை கொண்டது என்பது தெரிந்தும், அவர்கள் அதை தொடர்ந்து செய்திருக்கின்றார்கள். Al.Gore யின் அக்கா சிறு வயதிலேயே புகைப்பிடிக்க ஆரம்பித்து, இறுதியில் நுரையீரல் புற்று நோயால் இறந்த போதுதான், அந்த தாக்கம் தமக்கு ஏற்பட்டதாகவும், அன்றிலிருந்து புகையிலை பயிரிடுவதை அவரது அப்பா கை விட்டதாகவும் குறிப்பிட்டார். தமக்கென்று பாதிப்பு வரும்வரை, மற்றவருக்கு ஏற்படும் பாதிப்புக்களை நாம் அலட்சியம் செய்து விடுகின்றோம். சுற்றுச் சூழல் மாசடைவது, வெளிப் பார்வைக்கு, வெட்ட வெளிச்சமாகத் தெரிவதாகவோ, அல்லது குறிப்பிட்ட நேரத்தில் ஏற்படுவதாகவோ இல்லாமல் போவதாலும், கொஞ்சம் கொஞ்சமாக நம்மை அறியாமலே நம்மை பாதிப்பதாலும், அதற்கு தரப் படவேண்டிய முக்கியத்துவம் தரப்படாமலே போய்க் கொண்டிருக்கின்றது. பயங்கரவாதிகளின் பாதிப்பை விடக் கொடூரமானதாக சுற்றுச் சூழல் மாசு வந்து கொண்டிருக்கின்றது என்று குறிப்பிடுகின்றார் Al.Gore. ஐரோப்பிய நாடுகள் சுற்றுச் சூழல் பாதுகாப்பில் அதி முன்னணியில் இருக்கின்றன. ஐரோப்பாவை பொறுத்த அளவில் சுற்றுச் சூழல் பாதுகாப்பிற்கு உதவக் கூடிய வகையில் பல நடவடிக்கைகளை மேற்கொண்டு வருகின்றார்கள். சூழல் மாசடைதலை தவிர்க்க நான் ஏதாவது பங்களிப்பு செய்ய முடியுமா? ஆம் என்கின்றார்கள். நாம் மேற்கொள்ளக் கூடிய 10 இலகுவான காரியங்கள் இங்கே கொடுக்கப்பட்டிருக்கிறது. மற்றும் வீட்டில், வெளியில், அலுவலகத்தில் நாம் எவ்வாறு நடந்து கொண்டால், நமது பங்களிப்பை பயனுள்ளதாக்கலாம் என்று இங்கே சொல்லப்பட்டிருக்கிறது. நாமும் ஏன் நமது பங்களிப்பை இன்றே ஆரம்பிக்க கூடாது?


source: CulturaX

text: 'எளிதில் விட்டுக் கொடுக்க மாட்டோம்...': இங்கிலாந்தை எச்சரிக்கும் மித்தாலி ராஜ்! | ICC Women's World Cup: Mithali Raj warns England வெளியிடப்பட்ட நேரம்: 16:03 (21/07/2017) கடைசி தொடர்பு:16:03 (21/07/2017) மகளிர் உலகக் கோப்பை கிரிக்கெட் இங்கிலாந்தில் நடந்து வருகிறது. இதில் நேற்று நடந்த அரையிறுதிப் போட்டியில், நடப்பு சாம்பியன் ஆஸ்திரேலியாவை துரத்திவிட்டு இறுதிப் போட்டிக்குள் நுழைந்துள்ளது இந்திய மகளிர் அணி. இறுதிப் போட்டியில் பலம் வாய்ந்த இங்கிலாந்து அணியுடன், அதன் சொந்த மண்ணில் மோதுகிறது இந்தியா. ஏற்கெனவே உலகக் கோப்பையின் முதல் போட்டியில், இந்திய அணியிடம் இங்கிலாந்து தோல்வியடைந்திருந்தது. முக்கியமாக, 2005-ம் ஆண்டுக்குப் பிறகு இந்திய அணி உலகக் கோப்பையின் இறுதிப் போட்டிக்கு முன்னேறியுள்ளது. இதனால், இந்திய அணி மீது எதிர்பார்ப்பு அதிகரித்துள்ளது. இந்நிலையில், இந்திய அணி கேப்டன் மித்தாலி ராஜ், "ஒரு அணியாக, இறுதிப் போட்டியில் கலந்துகொள்வது உற்சாகமாக இருக்கிறது. இந்தத் தொடர் கடுமையானதாக இருக்கும் என்று எங்களுக்குத் தெரியும். ஆனால், அணிக்கு எப்போது தேவைப்படுகிறதோ, அப்போதெல்லாம் பேட்டிங் மற்றும் பௌலிங் என்று இரண்டு பிரிவிலும் கேர்ள்ஸ் தங்களது சிறப்பான பங்கை அளித்தனர். இதனால்தான் இறுதிப் போட்டிக்கு முன்னேறியுள்ளோம். இறுதிப் போட்டி இங்கிலாந்து அணிக்கு எளிதானதாக இருக்காது. ஆனால், அன்றைய நாளில் எப்படி செயல்படுகிறோம் என்பதைப் பொறுத்தே முடிவு இருக்கும். இங்கிலாந்து அணியை வீழ்த்த தெளிவான திட்டமிடல் அவசியம். முதல் போட்டியில் எங்களுடன் தோல்வியடைந்திருப்பதால் பதிலடி கொடுக்கும் முனைப்பில் இங்கிலாந்து இருக்கும். குறிப்பாக, முதல் போட்டிக்குப் பிறகு மிகவும் சிறப்பாக செயல்பட்டு அந்த அணி இறுதிப் போட்டிக்கு முன்னேறியுள்ளது. சொந்த மண்ணில், இங்கிலாந்தை எதிர்கொள்வது சவாலான ஒன்றுதான். ஆனால், அதற்கு எல்லா தகுதியும் இந்திய அணிக்கு இருக்கிறது" என்று கூறியுள்ளார்.


வெளியிடப்பட்ட நேரம்: 05:00 (27/01/2019) கடைசி தொடர்பு:13:00 (27/01/2019) chinnathambielephantயானைforest departmetசின்னத்தம்பி


மத்திய அரசுக்கு வேண்டியவர்களாக இருந்தும் ஒன்றும் பெற முடியவில்லையே என தமிழக அரசு குறித்து அமமுக துணைபொதுச் செயலாளர் டிடிவி தினகரன் கடுமையாக தாக்கியுள்ளார். நாடாளுமன்ற குளிர்கால கூட்டத் தொடரில் மேகதாது அணைத் திட்டத்திற்கு எதிராக அதிமுக எம்.பிக்கள் தொடர் அமளியில் ஈடுபட்டு வந்த நிலையில், மக்களவையில் இருந்து அதிமுக எம்.பிக்களை சஸ்பெண்ட் செய்து சபாநாயகர் சுமித்ரா மகாஜன் உத்தரவிட்டுள்ளார். தொடர் அமளியில் ஈடுபட்டு அவை நடவடிக்கைக்கு குந்தகம் விளைவித்ததாக 5 அமர்வுகளில் பங்கேற்கத் தடைவிதிக்கப்பட்டுள்ளது. இந்நிலையில் இன்று செய்தியாளர்களை சந்தித்த டிடிவி தினகரன், தமிழக ஆட்சியாளர்கள் மத்திய அரசுக்கு மிகவும் வேண்டியவர்களாக இருக்கிறார்கள். வாரவாரம் அமைச்சர்கள் விமானத்தில் டெல்லிக்கு பறந்து கொண்டுள்ளார்கள். ஆனால் இவர்களால் ஒன்றுமே பெற முடியவில்லையே. மத்தியில் இருப்பவர்கள் சொல்லும் பேச்சை கேட்டு அதனை செயல்படுத்தும் சேவகர்களாக தானே இருக்கிறார்களே தவிர, இவர்கள் கேட்கும் எதுவும் முதலாளியிடமிருந்து வருவதில்லை என்பது நன்றாக தெரிகிறது. கேபினட் முடிவெடுத்துவிட்டதால் ஸ்டெர்லைட் ஆலை திறக்க முடியாது என்று ஆட்சியாளர்கள் கூறியபோது மேல்முறையீடு சென்றால் ஆலை திறப்பை தடுக்க முடியாது என எல்லோரும் சொன்னோம். தமிழகத்திற்கு தாமிர ஆலையே வேண்டாம் என கொள்கை முடிவெடுத்து அதனை மத்திய அரசுக்கு அனுப்ப வேண்டும். ஆர்.கே.நகர் இடைத்தேர்தலின்போது ஜெயலலிதாவின் மரணத்தில் மர்மம் இருப்பதாக திடீரென்று திமுக தலைவர் ஸ்டாலின் பேசினார். இப்போது ஜெயலலிதா மரணம் தொடர்பாக சிபிஐ விசாரிக்க வேண்டும் என்று கூறியுள்ளார். ஆர்.கே.நகரில் டெபாசிட் போனது போல திருவாரூரிலும் போய் விடக் கூடாது என்பதற்காகத் தான் எதையாவது பேசி ஜெயலலிதாவின் மரணத்தை வைத்து அரசியல் செய்கிறார்கள் என்றார். மேலும், அணிகள் இணைப்பு குறித்து எங்களிடம் யாரும் பேச்சுவார்த்தை நடத்தவில்லை, துரோகிகளுடன் நாங்கள் இணைய மாட்டோம். நாடாளுமன்ற தேர்தல் கூட்டணி குறித்து பேச்சுவார்த்தை நடைபெற்று வருகிறது, உடன்பாடு ஏற்படாவிட்டால் தனித்து போட்டியிடுவோம். திருவாரூர் இடைத்தேர்தலில் அமமுக சார்பில் போட்டியிடும் வேட்பாளர் நாளை தஞ்சாவூரில் அறிவிக்கப்படுவார் என்று அவர் கூறினார். (இந்த செய்தி NDTV ஊழியரால் எடிட் செய்யப்படவில்லை. சி 00004000 ்டிகேட்டெட் ஃபீட் மூலம் தானாக உருவாக்கப்பட்டது.) சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


பிரான்ஸில் இதுவரை இல்லாத அளவு மிக அதிகபட்சமாக வெப்பம் – GTN பிரான்ஸில் இதுவரை இல்லாத அளவு மிக அதிகபட்சமாக வெப்பம் மேற்கு ஐரோப்பாவில் வெப்ப அலைகள் தொடர்ந்து தாக்கி வரும் நிலையில் முதல்முறையாக பிரான்ஸில் மிக அதிக அளவு வெப்பநிலை பதிவாகி உள்ளது. இதுவரை இல்லாத அளவுக்கு, மிக அதிகபட்சமாக நேற்றையதினம் பிரான்ஸில் 45.8 டிகிரி செல்ஸியஸ் வெப்பநிலை பதிவாகி உள்ளது. 16 ஆண்டுகளுக்கு முன்பாக கடந்த 2003ஆம் ஆண்டில், அங்கு பதிவான 44.1 டிகிரி செல்ஸியஸே இதுவரை அதிக வெப்பநிலை பதிவாக இருந்து வந்தது. இந்தநிலையில் அதிக அளவு வெப்ப அலையால் அனைவரும் ஆபத்தில் உள்ளோம் என பிரான்ஸின் சுகாதார அமைச்சரான ஆக்னஸ் பூஷின் இது குறித்து தெரிவித்துள்ளார். வடக்கு ஆப்ரிக்காவில் இருந்து வரும் அனல் காற்றே இந்த நிலைமைக்கு காரணம் என நிபுணர்கள் தெரிவித்துள்ளனர். இதேவேளை கடும் வெப்ப தாக்குதலால் ஸ்பெயினில் வயல்வெளிகளில் பணிபுரிந்து கொண்டிருந்த 17 வயது இளைஞர் உள்பட இரண்டு பேர் உயிரிழந்துள்ளதாகவும் தெரிவிக்கப்பட்டுள்ளது. கடந்த காலத்தை நோக்கும்போது, வெப்ப அலைகளின் தாக்கம் இயற்கையாக ஏற்படும் ஒன்றாக இருந்தாலும், பருவநிலை மாற்றத்தின் காரணமாக இதுபோன்ற நிகழ்வுகள் அடிக்கடி நிகழக்கூடும் என்று விஞ்ஞானிகள் எச்சரிக்கை விடுத்துள்ளனர். #ஐரோப்பா #பிரான்ஸில் #வெப்பம் Tagsஐரோப்பா பிரான்ஸில் வெப்பம் கொங்கோவில் சுரங்கம் இடிந்து விழுந்து விபத்து – 43 பேர் பலி ஜெயலலிதா வாழ்ந்த வீடு – நினைவு இல்லமாக மாற்றும் பணி ஆரம்பம்


காணாமற்போனவர்களில் ஒருவர் தானும் கண்டுபிடிக்கப்படவில்லை அல்லது அவருக்கு என்ன நேரிட்டது என்று உறுதிப்படுத்தப்படவில்லை.


source: fineweb

text: ஈற்ரோபிக்கோ பகுதியில் பிரஸ் டேஸ்ட் பணியாளர்கள் போராட்டம் Friday 22nd of April 2016 11:17:59 PM ரொரன்ரோவின் ஈற்ரோபிக்கோ பகுதியில் Fresh Taste பணியாளர்கள் நேற்று (வியாழக்கிழமை) மறியல் போராட்டமொன்றை முன்னெடுத்திருந்தனர். ஒன்ராறியோ உணவு முனையத்தின் வெளிப்புறமாகவே உள்ளகப் பணியாளர் சங்கத்தினைச் சேர்ந்த Fresh Taste பணியாளர்கள் இந்த போராட்டத [மேலும் செய்திகளை வாசிக்க] இடைத்தேர்தலில் போட்டியிடராதிகா களம் இறங்குவாரா? Friday 22nd of April 2016 10:49:24 PM முன்னாள் கனேடிய நாடாளுமன்ற உறுப்பினரான, ராதிகா சிற்சபைஈசன், ஸ்காபரோ-ரூஜ் ரிவர் தொகுதிக்கான இடைத்தேர்தலில், போட்டியிடுவதற்காக, ஒன்றாரியோ லிபரல் கட்சியிடம் வேட்புமனுப் பத்திரங்களைக் கையளித்துள்ளார். அமெரிக்காவின் ஏவுகணைப் பாதுகாப்புத் திட்டத்தில் இணைவது பயன் தரும் ஸ்ரீஸ்ரீஜேசன் கெனி Thursday 21st of April 2016 01:19:33 AM அமெரிக்காவின் ஏவுகணைப் பாதுகாப்பு திட்டத்தில் கனடா இணைந்து, அதற்கு ஒத்துழைப்பு வழங்குவதன்மூலம், கனடா பல்வேறு பயன்களைப் பெறும் என்று அந்நாட்டின் பழமைவாதக் கட்சி முன்னாள் அரசாங்கத்தின் பாதுகாப்பு அமைச்சராக இருந்த ஜேசன் கெனி தெரிவித& [மேலும் செய்திகளை வாசிக்க] துப்பாக்கி முனையில் பாலியல் துன்புறுததல்கள் கொண்ட நபர் கைது Thursday 21st of April 2016 01:11:56 AM ரொறன்ரொ தொடர்மாடிக் கட்டடங்களில் பெண்களுக்கு தொடர்ச்சியாக துப்பாக்கி முனையில் பாலியல் துன்புறுத்தல்களை மேற்கொண்டு வந்த நபர் என்று சந்தேகிகப்படும் ஒருவர் பொலிஸாரினால் கைது செய்யப்பட்டுள்ளார். மனிரோபா மாகாணசபைத் தேர்தலில் முற்போக்கு பழைமைவாத கட்சி அமோக வெற்றி Wednesday 20th of April 2016 10:47:51 PM மனிரோபா மாகாணசபைத் தேர்தலில் பெரும்பான்மை வாக்குகளை பெற்று முற்போக்கு பழைமைவாத கட்சி வெற்றிபெற்றுள்ளது. இதன் மூலம் மனிரோபாவில், 17 வருடகால புதிய ஜனநாயக கட்சியின் ஆட்சி முடிவுக்கு கொண்டு வரப்பட்டுள்ளது. காணாமல் போன தாயும் மூன்று குழந்தைகளும் கண்டுபிடிப்பு Tuesday 19th of April 2016 10:35:06 PM இரண்டு நாட்களாக காணாமல் போயிருந்த தாய் மற்றும் அவரது மூன்று பிள்ளைகளும் பிரிட்டிஷ் கொலம்பியாவிற்கு அருகில் Barriere என்ற இடத்தில் பாதுகாப்பாக கண்டுபிடிக்கப்பட்டனர். சனிக்கிழமை அஞ்சலா கிளாக் (வயது 36), என்பவரும் இவரது மூன்று பிள்ளைகளும் Barriere லேக் [மேலும் செய்திகளை வாசிக்க] கனடாவில் வேலையற்றோர் எண்ணிக்கை அதிகரிக்குமா? Tuesday 19th of April 2016 10:25:46 PM கனடாவில் இவ்வருடத்திலும் அடுத்த வருடத்திலும் வேலையற்றோரின் தொகையில் அதிகரிப்பு ஏற்படும் என்று சர்வதேச நாணய நிதியம் தகவல் வெளியிட்டுள்ளது.


text: மனதளவில் ஏழு வயது குழந்தையின் வளர்ச்சியை மட்டுமேயுடைய ஒரு ரெஸ்டாரெண்டில் வேலை செய்யும் சாம் (Sam), அவசரமாக மருத்துவமனைக்கு ஓடுகிறான். அங்கே அவன் மனைவிக்கு அழகான பெண் குழந்தை பிறக்கிறது! லூசி எனப் பெயரிடுகிறான்! திடீரென நடு வீதியில் சாமையும், அந்தக் குழந்தையையும் அநாதரவாக விட்டுப் பிரிந்து விடுகிறாள் அவன் மனைவி! ஒரு கணம் தவித்துப் போகிறான் சாம்! ஒரு ஆண் யாருடைய உதவியுமின்றித் தனியாக பிறந்து ஓரிரு நாட்களேயான சிசுவை வைத்துப் பராமரிப்பதென்பது எவ்வளவு சிரமமான காரியம்! அதுவும் அவன் மனதளவில் அந்த வயதுக்குரிய சரியான வளர்ச்சியை அடைந்திராத பட்சத்தில்? அவனுடைய அயல் வீட்டுக்காரியான ஆனி அவனுக்கு இவ்விஷயத்தில் உதவி செய்கிறாள்! சாமைப் போலவே இருக்கும் குழந்தைத் தனமான அவன் நண்பர்கள் சிலர் எப்போதுமே அவனுக்கு உறுதுணையாக இருக்கிறார்கள்! அவர்களும் குழந்தை லூசி மீது மிகுந்த அன்பாக இருக்கிறார்கள்! அழகான சிறுமியாக வளர்ந்துவிட்ட லூசி, தன தந்தை மற்றவர்களிடமிருந்து வித்தியாசப்பட்டிருப்பதை உணர்ந்து கொள்கிறாள். லூசியின் பாடப்புத்தகங்களை வாசிக்கிறான் சாம். அவனால் முடியாத கஷ்டமான சொற்களை படிக்க உதவுகிறாள் லூசி. Different என்ற சொல்லையே லூசி உச்சரிக்க விரும்புவதில்லை! சாமை தவறுதலாக ஒரு இசகு பிசகான கேசில் அழைத்துச் செல்லும் போலீஸ் அவனைப்பற்றிப் புரிந்து கொள்ள, சமூக நல தொண்டர் ஒருவரின் பார்வை சாம் - லூசி மேல் விழுகிறது - விளைவு? லூசி சாமிடமிருந்து பிரிக்கப்படுகிறாள்! லூசி மீண்டும் கிடைக்க வேண்டுமானால் சாம் தன்னை நிரூபிக்க வேண்டும் - ஒரு குழந்தையை சரியான முறையில் வளர்க்க முடியுமென்று! தன்னைச் சுற்றி என்ன நடக்கிறது என்றே தெரியாமல் குழம்பும் சாமுக்கு அவனின் நண்பர்கள் பிரபல வக்கீல் ரிட்டா பற்றிச் சொல்ல, ரிட்டாவின் உதவியுடன் மகளை மீட்க முயற்சிக்கிறான்! பின்பு என்னவாகிறது? மிக உருக்கமான கதையை, படம் முழுவதும் நகைச்சுவை இழையோட சொல்லியிருப்பார்கள்! சிறுமி லூசியின் நடிப்பு குறிப்பாக தந்தையிடம் மிகுந்த தயக்கத்துடன் கேட்கும் 'இது எப்படி...ஆக்சிடென்டா? காட்சி! சாமுக்கு ஆதரவாக வரும் அவனுடைய நண்பர்கள் நடிப்பு - அதுவும் கோர்ட்டில் விசாரணையின்போது அவர்கள் பண்ணும் அமைதியான கலாட்டாக்கள் அட்டகாசம்! படம் முழுவதும் வரும் எளிமையான, அருமையான உரையாடல்கள்! 2001 இல் Seen Penn நடிப்பில், Jessie Nelson இயக்கத்தில் வெளியான இந்த ஹாலிவுட் படம் ஏராளமான விருதுகளை வென்றது. சிறந்த நடிகருக்கான Academy Award க்கு Seen Penn பரிந்துரைக்கப்பட்டார்! Trailer ********** இந்தப் படத்தை எப்படித் தமிழில் தழுவலாம்? குழந்தையை முக்கியமாக ஹீரோவை விட்டுப் பிரியும் பெண் - நிஜத்தில் எவ்வளவு மோசமான பெண்கள் இருந்தாலும், தமிழ் சினிமாவுக்கு சேராது என்பதால் அந்தத் தாயை சாகடித்து விடலாம்! ஹீரோவுக்கு உதவும் பெண் வக்கீல் - இவருக்கு காதலனோ, கணவனோ இருக்கக்கூடாது! அப்புறம் டூயட் பாடுவது எப்படி? அதுவும் தவிர படத்தில் ஹீரோவுக்கு உதவும் பெண் எப்படியும் (படம் முடிந்த பின்பும்!) அவரைக் காதலிப்பார் என்பது நமது ஆழ்ந்த நம்பிக்கை! குழந்தை,தந்தை பிரிவு - குழந்தையின் தாத்தா தன் மகள் நினைவாக, தந்தையிடமிருந்து பிரிக்க நினைக்கிறார்! (மகள் தன் தந்தையை எதிர்த்தே ஹீரோவை திருமணம் செய்திருப்பார்) ஒரிஜினல் படம் நெடுக நகைச்சுவை இழையோடி இருந்தாலும், தமிழில் அழுகுணித்தனமாக எடுப்பது விருது குறித்த நம்பிக்கையைக் கொடுக்கும்! குழந்தையை அடிக்கடி அழ விடுவது, தாய்க்குலங்கள் மத்தியில் செண்டிமெண்டலாக நல்ல பலனைக் கொடுக்கும்! (அப்பாவுடன் இருக்கும்போது அம்மா பாசத்துக்கு ஏங்குவதாகவும், பிரிந்த பின் அப்பாவை நினைத்து!) Seen Penn ஐப்பாருங்கள் அவரை மாதிரி ஒரு ஹீரோ! அதே ஹெயார் ஸ்டைலைப் பயன்படுத்தலாம்! புதுசா இருக்கும்! எந்த விவரமான தமிழ்ப் பெண்ணாவது இப்படி ஒரு ஹீரோவைக் காதலித்து திருமணம் செய்வாளா? - என்ற கேள்வி எழக்கூடும்! - அதனால் ஒரு பெரிய ஹீரோ படத்துக்கு தேவை! (ஆனால் இதுக்காகவே வில்லங்க பதிவர்கள் சிலர் கேட்கக்கூடும்!) குழந்தையை இயல்பாக மனுஷக் குழந்தையாகவே நடிக்க வைக்கலாம்! அந்தக் காலத்திலிருந்து (ஷாலினி, ஷாமிலி) தமிழ் சினிமாவில் குழந்தைகள் அதிகப் பிரசங்கிகளாகவும், பெரிவர்களுக்கு அட்வைஸ், தத்துவம் சொல்லும் தெய்வத் திருமக்களாகவே மிரட்டுகிறார்கள்! ஒருவர் மனவளர்ச்சி குன்றியிருந்தால் அந்தக் குடும்பத்தில் பெரியவரோ, சிறுவரோ எதிர்கொள்ளும் முக்கிய பிரச்சினை மற்றவர்களைச் சமாளிப்பதுதான்! - இந்த யதார்த்தத்தை சரியாக வெளிப்படுத்தலாம்! இதையெல்லாம் விட கொஞ்சமாவது நேர்மை இருந்தால் இன்ஸ்பிரேசன்னு, I am Sam படத்தைக் குறிப்பிடலாம்! |Tweet|


தமிழறிவு!!: 55ஆவது கனிஷ்ட தேசிய மெய்வல்லுநர் போட்டிகளில் அதி சிறந்த மெய்வல்லுநராக வீராங்கனை ஹஷினி பிரபோதா பாலசூரிய! 55ஆவது கனிஷ்ட தேசிய மெய்வல்லுநர் போட்டிகளில் அதி சிறந்த மெய்வல்லுநராக வீராங்கனை ஹஷினி பிரபோதா பாலசூரிய! தியகம மஹிந்த ராஜபக்ஷ விளையாட்டரங்கில் நேற்று நிறைவுபெற்ற 55ஆவது கனிஷ்ட தேசிய மெய்வல்லுநர் போட்டிகளில் அதி சிறந்த மெய்வல்லுநராக வென்னப்புவை திருக்குடும்ப கன்னியர் மடத்தைச் சேர்ந்த வீராங்கனை ஹஷினி பிரபோதா பாலசூரிய தெரிவானார். இவ் வருட கனிஷ்ட மெய்வல்லுநர் போட்டிகளில் மொத்தமாக 21 புதிய சாதனைகள் நிலைநாட்டப்பட்டதுடன் இரண்டு சாதனைகள் சமப்படுத்தப்பட்டன. போட்டியின் கடைசி நாளான நேற்றைய தினம் மாத்திரம் 7 புதிய சாதனைகள் நிலைநாட்டப்பட்டன. 18 வயதுக்குட்பட்ட பெண்களுக்கான கோலூன்றிப் பாய்தலில் தெல்லிப்பழை மகாஜன கல்லூரி வீராங்கனை சந்திரகுமார் ஹெரினா 3.01 மீற்றர் உயரம் தாவி புதிய சாதனையை நிலைநாட்டினார். இப் போட்டியில் சாவகச்சேரி இந்துக் கல்லூரியைச் சேர்ந்த எஸ்.சங்கவி (2.80 மீ.), எஸ்.தாரணிகா (2.70 மீ.) ஆகியோர் முறையே வெள்ளி, வெண்கலப் பதக்கங்களை வென்றனர். ஹெரினாவை விட 23 வயதுக்குட்பட்ட ஆண்களுக்கான சுற்றியல் எறிதல் போட்டியில் இராணுவத்தைச் சேர்ந்த எஸ். பண்டார (40.27 மீ.), 16 வயதுக்குட்பட்ட பெண்களுக்கான குண்டு எறிதலில் கொழும்பு மகளிர் கல்லூரியைச் சேர்ந்த சரிஷா குணசேகர (11.55 மீ.), 20 வயதுக்குட்பட்ட பெண்களுக்கான முப்பாய்ச்சலில் வென்னப்புவை திருக்குடும்ப கன்னியாஸ்திரிகள் மடத்தைச் சேர்ந்த பிரபோதா பாலசூரிய (13.20 மீ.), 23 வயதுக்குட்பட்ட ஆண்களுக்கான முப்பாய்ச்சலில் இராணுவத்தைச் சேர்ந்த ஏ.கருணாசிங்க (16.13 மீ.), ஆகியோர் புதிய சாதனைகளை நிலைநாட்டினர். இது இவ்வாறிருக்க, 20 வயதுக்குட்பட்ட ஆண்களுக்கான சுற்றியல் எறிதல் போட்டியில் பருத்தித்துறை ஹாட்லி கல்லூரியைச் சேர்ந்த எஸ். பிரகாஸ்ராஜ் (25.17 மீ.) தங்கப் பதக்கத்தையும் வை. ஜதார்த்தன் (25.25 மீ.) வெள்ளிப் பதக்கத்தையும் யாழ். மாவட்ட மெய்வல்லுநர் சங்கத்தைச் சேர்ந்த ஆர். சுஜீவன் (24.44 மீ.) வெண்கலப் பதக்கத்தையும் வென்றெடுத்தனர். 23 வயதுக்குட்பட்ட ஆண்களுக்கான சுற்றியல் எறிதல் போட்டியில் வவுனியா மாவட்ட மெய்வல்லுநர் சங்கத்தைச் சேர்ந்த சி. ஜெனோஜன் (31.53 மீ.) வெண்கலப் பதக்கத்தையும் பெற்றனர். http://www.jvpnews.com/srilanka/232614.html Sridevi in her blue sequined sari


ஒரே நாள் வாக்குசேகரிப்பு... ஸ்டாலின் திண்ணை பிரச்சாரத்தை தூக்கி அடித்த எடப்பாடியார்..! Tamil Nadu, First Published 14, Oct 2019, 10:22 AM ஸ்டாலின் திமுக தலைவரானது தான் விபத்து என்றும் அவரால் இனி ஒரு எம்எல்ஏ கூட ஆக முடியாது என்று கூறி பிரச்சாரத்தை ஹைடெசிபளுக்கு கொண்டு சென்றார். எடப்பாடியாரின் இந்த பேச்சு அனைத்து ஊடகங்களிலும் முக்கிய இடம் பிடித்தது. ஸ்டாலின் பிரச்சாரத்தை காட்டிலும் எடப்பாடியாரின் பிரச்சாரம் சமூக வலைதளங்களிலும் வைரல் ஆனது. விக்கிரவாண்டி மற்றும் நாங்குநேரியில் ஒரே ஒரு நாள் எடப்பாடியார் மேற்கொண்ட பிரச்சாரம் ஸ்டாலின் பிரச்சாரத்தை தூக்கி அடிக்கும் வகையில் இருந்ததாக அதிமுகவினர் உற்சாகம் அடைந்துள்ளனர். கடந்த வாரம் நாங்குநேரியில் இரண்டு நாட்கள், விக்கிரவாண்டியில் இரண்டு நாட்கள் என திமுக தலைவர் ஸ்டாலின் இடைத்தேர்தல் பிரச்சாரம் மேற்கொண்டார். நாங்குநேரியில் காங்கிரஸ் வேட்பாளரை ஆதரித்து இரண்டு நாட்கள் ஸ்டாலின் திண்ணை பிரச்சாரத்தில் ஈடுபட்டார். அதே சமயம் திமுக போட்டியிடும் விக்கிரவாண்டியில் திமுக வேட்பாளரை ஆதரித்து திண்ணை பிரச்சாரத்தோடு வேன் பிரச்சாரமும் செய்தார். அப்போது முதலமைச்சர் எடப்பாடி பழனிசாமிக்கு அந்த பதவி கிடைத்தது ஒரு விபத்து என்று ஸ்டாலின் கூறியிருந்தார். மேலும் விபத்து போல முதலமைச்சர் பதவி எடப்பாடிக்கு கிடைத்துவிட்டது என்று கூறி கடுமையான விமர்சனங்களை ஸ்டாலின் முன்வைத்தார். இந்த நிலையில் கடந்த சனிக்கிழமை அன்று விக்கிரவாண்டியில் எடப்பாடி பிரச்சாரத்தை துவக்கினார். மாலை நடைபெற்ற பிரச்சாரத்தில் பேசிய எடப்பாடியாரின் பேச்சில் அனல் பறந்தது. அதுவும் தன்னை விபத்தில் உருவான முதலமைச்சர் என்று ஸ்டாலின் கூறியதற்கு சரியான பதிலடி கொடுத்தார் எடப்பாடி. தான் எப்படி அதிமுகவின் சாதாரண தொண்டனாக இருந்து அதிமுகவின் தலைமை நிலையச் செயலாளர் வரை உயர்ந்தேன் என்றும் முதலமைச்சரானது தனது உழைப்பிற்கு கிடைத்த அங்கீகாரம் என்றும் அவர் கூறினார். அதோடு மட்டும் அல்லாமல் ஸ்டாலின் திமுக தலைவரானது தான் விபத்து என்றும் அவரால் இனி ஒரு எம்எல்ஏ கூட ஆக முடியாது என்று கூறி பிரச்சாரத்தை ஹைடெசிபளுக்கு கொண்டு சென்றார். எடப்பாடியாரின் இந்த பேச்சு அனைத்து ஊடகங்களிலும் முக்கிய இடம் பிடித்தது. ஸ்டாலின் பிரச்சாரத்தை காட்டிலும் எடப்பாடியாரின் பிரச்சாரம் சமூக வலைதளங்களிலும் வைரல் ஆனது. இதே போல் நாங்குநேரியிலும் எடப்பாடியின் பிரச்சாரம் அதிர வைப்பதாக இருந்தது. இரண்டு தொகுதிகளிலும் ஜெயலலிதா பிரச்சாரம் செய்தால் எப்படி இருக்குமோ அப்படி ஒரு ஏற்பாட்டை அதிமுகவின்ர செய்திருந்தனர். இதனால் இரண்டு தொகுதிகளிலும் வெற்றி உறுதி என்று அதிமுகவினர் தற்போதே மார்தட்டி வருகின்றனர். Last Updated 14, Oct 2019, 10:23 AM


source: wikipedia

text: தமிழர் காலக்கணிப்பு முறையின்படி ஒரு ஆண்டுக்குரிய பன்னிரெண்டு மாதங்களில் சித்திரை ஒன்றாவது மாதமாகும். தமிழ் மாதங்கள் பூமிக்குச் சார்பாகத் தோற்றுகின்ற சூரியனுடைய இயக்கத்தை அடிப்படையாக கொண்ட சூரியமானத்தின் படி இம்மாதங்கள் கணிக்கப்படுகின்றன. இதனால் இவை சூரிய மாதங்கள் எனப்படுகின்றன. இராசிச்சக்கரத்தில் மேட இராசிக்குள் சூரியன் நுழைவதிலிருந்து அந்த இராசியை விட்டு வெளியேறும் வரையில் உள்ள காலம் சித்திரை மாதமாகும். சித்திரை மாதம் 31 நாட்களைக் கொண்டது. ஆங்கில நாட்காட்டியில் ஏப்ரல் மாதம் 14 ஆம் நாள் முதல் மே மாதம் 14 ஆம் நாள் வரை தமிழ் சித்திரை மாதமாகும். சூரியன் மேட இராசிக்குள் நுழைவது சித்திரை மாதப்பிறப்பு ஆகும். அத்துடன் சித்திரை முதல் மாதம் என்பதால் இதுவே புதிய ஆண்டின் தொடக்கமும் ஆகும். இதனால் சித்திரை மாதம் முதல் நாளைத் தமிழர் புத்தாண்டாகக் கொண்டாடுவர். இவற்றையும் பார்க்கவும் சந்திர மாதம் காலக்கணிப்பு முறைகள் இந்திய வானியல் வெளியிணைப்புக்கள் ஆங்கில தேதியிலிருந்து தமிழ் தேதி வருவித்தல் தமிழ் நாட்காட்டி தமிழ் மாதங்கள்


text: உடல் ஆரோக்கியமாக இருக்க அன்றாடம் காய்கறிகள் மற்றும் பழங்களை சாப்பிட வேண்டியது அவசியம். உடல்நல நிபுணர்களும், உடலுக்கு போதிய ஆற்றல் கிடைக்க வேண்டுமானால், தினமும் குறைந்தது 2 வகையான பழங்களை உட்கொள்ள வேண்டும் என்று பரிந்துரைக்கின்றனர். குறிப்பாக வாழைப்பழம் மற்றும் பப்பாளியை தினமும் காலையில் வெறும் வயிற்றில் உட்கொள்வது மிகவும் நல்லது. ஏனெனில் இவ்விரண்டு பழங்களிலும் நார்ச்சத்து மற்றும் சோடியத்துடன் வேறு பல சத்துக்களும் நிறைந்துள்ளதால், இவற்றை உட்கொண்டால், நாள் முழுவதும் சுறுசுறுப்புடன் செயல்படலாம். அதுமட்டுமின்றி, சில பழங்களை உணவு உண்ட பின் உட்கொண்டு வந்தால், செரிமான மண்டலம் ஆரோக்கியமாக இருக்கும். ஏனெனில் அந்த பழங்களில் உணவுகளை எளிதில் உடைக்கும் நொதிகள் உள்ளன. சரி, இப்போது செரிமான மண்டலம் ஆரோக்கியமாக செயல்பட உணவுக்கு பின் சாப்பிட வேண்டிய உணவுகள் எவையென்று பார்ப்போம். பேரிக்காய் பேரிக்காயை வாரம் ஒருமுறை உட்கொண்டு வந்தால், செரிமான மண்டலத்தின் ஆரோக்கியம் மேம்படும். சமீபத்திய ஆய்வு ஒன்றிலும், பேரிக்காயில் ஏராளமான அளவில் நார்ச்சத்து உள்ளதால், செரிமான மண்டலத்தின் ஆரோக்கியம் மேம்பட்டு, மலச்சிக்கல் ஏற்படுவது குறைவது தெரிய வந்துள்ளது. மேலும் பேரிக்காயில் கொலஸ்ட்ரால், சோடியம், கொழுப்பு போன்றவை இல்லாததோடு, 190 மிகி பொட்டாசியம் உள்ளதால், செரிமானம் நன்கு நடைபெறும். ஆப்பிள் ஆப்பிளிலும் நார்ச்சத்து வளமாக உள்ளது. இத்தகைய ஆப்பிளை உணவு உண்ட 15 நிமிடத்திற்கு பின் உட்கொண்டால், உண்ட உணவுப் பொருட்கள் எளிதாக உடைக்கப்பட்டு, செரிமான மண்டலத்தின் இயக்கம் ஆரோக்கியமாக இருக்கும். பப்பாளி உங்கள் செரிமான பிரச்சனையை 24 மணிநேரத்தில் சரிசெய்ய வேண்டுமானால், ஓரளவு பச்சையாக உள்ள பப்பாளியை சாப்பிடுங்கள். ஏனெனில் இதில் வைட்டமின் சி அதிகம் உள்ளதோடு, உணவை எளிதில் உடைக்கும் பாப்பைன் என்னும் பொருளும் அதிகம் உள்ளது. வாழைப்பழம் வாழைப்பழத்தை தினமும் ஒன்று சாப்பிட்டு வந்தால், குடலியக்கம் சீராக நடைபெற்று, மலச்சிக்கல் ஏற்படுவது குறையும். அதற்கு இதனை காலையிலோ அல்லது உணவு உண்ட பின்னரோ உட்கொள்ளலாம். அன்னாசிப்பழம் அன்னாசிப்பழத்தில் புரோமெலைன் என்னும் உணவை எளிதில் உடைக்கும் நொதி ஏராளமாக நிறைந்துள்ளது. எனவே உங்களின் செரிமான மண்டலம் ஆரோக்கியமாக இருக்க வேண்டுமானால், இதனை வாரம் ஒருமுறையாவது உட்கொள்ளுங்கள். அத்திப்பழம் உலர்ந்த அத்திப்பழத்தில் நார்ச்சத்து வளமாக நிறைந்துள்ளது. எனவே நீங்கள் உண்ட உணவு எளிதில் செரிமானமடைய, உலர்ந்த அத்திப்பழத்தை தினமும் உட்கொண்டு வாருங்கள். வெண்ணெய் பழம்/அவகேடோ உணவு உண்ட பின்னர் அவகேடோ பழத்தை மில்க் ஷேக் போட்டு குடித்தால், உண்ட உணவு எளிதில் செரித்து, செரிமான மண்டலத்தின் ஆரோக்கியம் மேம்படும்.


text: திருவண்ணாமலை கோயிலில் கார்த்திகை தீப விழா செப். 20-ல் தொடக்கம் | karthigai deepam festival at thiruvannamalai temple - Tamil Oneindia நடுவானில் தோஹா புறப்பட்ட விமானத்தில் மின் கசிவு.. சாதுர்யமாக சென்னையில் தரையிறக்கிய விமானி திருவண்ணாமலை கோயிலில் கார்த்திகை தீப விழா செப். 20-ல் தொடக்கம் | Published: Saturday, September 16, 2000, 5:30 [IST] திருவண்ணமலை: திருவண்ணாமலையில் உள்ள அருணாசலேஸ்வரர் கோயிலில் கார்த்திகை தீப விழா இம் மாதம் 20-ம்தேதி தொடங்குகிறது. ஆண்டுதோறும் அருணாசலேஸ்வரர் கோயிலில் கார்த்திகை தீப விழா வெகு சிறப்பாகக்கொண்டாடப்பட்டு வருகிறது. இந்த ஆண்டு டிசம்பர் மாதம் கார்த்திகை தீப விழா கொண்டாடப்படஉள்ளது. அதற்கான முன்னேற்பாடு நிகழ்ச்சிகள் அருணாசலேஸ்வரர் கோயிலில் தொடங்கப்பட உள்ளன. முதல்நிகழ்ச்சியாக வரும் புதன்கிழமை (செப்டம்பர் 20) அதிகாலை 3 மணிக்கு கோயிலின் நடைதிறக்கப்படும். பின்னர் அருணாசலேஸ்வரர், உண்ணாமுலை அம்மன் மற்றும் கோயில் வளாகத்தில் உள்ள மற்றசுவாமிகளுக்கும் சிறப்பு ஆராதனை, அபிஷேகங்கள் நடத்தப்படும். அதற்குப் பிறகு கோயில் வளாகத்தில் உள்ள சம்பந்த விநாயகர் சன்னதிக்கு முன்பு பந்தக்கால் கொண்டுவரப்பட்டு சிறப்பு பூஜை செய்யப்படும். காலை 6 மணிக்கு மேல் 7 மணிக்குள் மேள, தாளத்துடன் கோயிலுக்குள் இருந்து பந்தக்கால் வெளியேகொண்டு வரப்பட்டு பெரிய தேருக்குக் கொண்டு செல்லப்படும். பிறகு மற்ற தேர்களுக்கும் பூஜைசெய்யப்படும். இறுதியாக ராஜ கோபுரம் முன்பு பந்தக்கால் நடப்படும். இந் நிகழ்ச்சியில் ஆயிரக்கணக்கானபக்தர்கள் கலந்து கொள்வார்கள் என்று எதிர்பார்க்கப்படுகிறது. அதைத் தொடர்ந்து கார்த்திகைதீப விழா பணிகள் முழு வீச்சில் நடைபெறும். அருணாசலேஸ்வரர் கோயிலில் இருந்த கொடிமரம் சில மாதங்களுக்கு முன்பு வீசிய சூறாவளிக் காற்றில்சாய்ந்துவிட்டது. அந்த மரம் அகற்றப்பட்டு வேறு ஒரு கொடி மரம் வைக்கப்பட்டுள்ளது. புதிய கொடி மரத்துக்காக கன்னியாகுமரி மாவட்டத்திலிருந்து 72 அடி உயர கொடிக் கம்பம் கொண்டுவரப்பட்டுள்ளது. கார்த்திகை தீபத்துக்கு முன்பு இப் புதிய கொடி மரத்தை நிறுவ கோயில் நிர்வாகிகள்திட்டமிட்டுள்ளனர்.


Home » இதழ் 10 » * எகிப்து2– என். நடேசன் “அந்த ஜக் டானியல் போத்தல் உள்ள பெட்டியை கையில் எடு” என நண்பன் கூறினான். நானும் அதேபோன்ற சிங்கிள் மோல்ட் விஸ்கி இரண்டு போத்தல் வைத்திருந்தேன். ஏனைய பெட்டிகளை அகமட் விமான நிலய பெல்டில் இருந்து தூக்கினார். குதிரையையும் வாளையும் துருக்கியர்கள் மற்றவர்களிடம் கொடுக்கமாட்டார்கள். அது போலத்தான் எங்களது விஸ்கி போத்தல்களை மற்றவர் கைகளில் கொடுக்க நாங்கள் தயாரில்லை. இரண்டு பேருமே குடிகாரர்கள் என நினைக்க வேண்டாம். அந்தப் போத்தில்கள் தனியாக கதை சொல்லும். கம்பன் வீட்டு கைத்தறிபோல எகிப்தில் எந்த குடிவகையும் குடிக்க முடியாது என்பதும் எங்களுக்குச் சொல்லப்பட்ட தகவல்களில் ஒன்று. அது இஸ்லாமிய நாடு. இதன் காரணத்தால் துபாயில் ஆளுக்கு இரண்டு போத்தல்கள் வாங்கியபோது அதற்கு உபரியாக எடுத்துச் செல்ல தள்ளிக்கொண்டு செல்லும் அழகான பெட்டியையும் தந்திருந்தார்கள். அந்தப் பெட்டியை எப்படியும் எகிப்துக்கு எடுத்துச் செல்வது எமது நோக்கமாக இருந்தது. மனிதர்களை எப்பொழுதும் கூர்ந்து பார்ப்பது எனது இயல்பு. அவுஸ்திரேலியாவில் உலகத்தில் உள்ள எல்லா நாடுகளையும் சேர்ந்த மக்கள் வாழ்கிறார்கள். கருப்பு நிறமான அவுஸ்திரேலிய ஆதிவாசிகள் இருந்த இடத்தில் சகல கண்டங்களையும் சேர்ந்தவர்கள் வந்துவிட்டார்கள். மனிதர்களின் நிறம் மூக்கு கண் என்ற பனரோமிக்கான இந்த வித்தியாசங்கள் வெவ்வேறு சீதோசணத்திற்கு ஏற்ப பரிணாமமடைந்தபோது உருவாகியது. ஆனால் இப்பொழுது இந்த வித்தியாசங்கள் ஒரே இடங்களில் வாழும்போது விஞ்ஞானிகளின் பரிணாமக் கருத்தும் கட்டுடைபடுகிற வேளையில் படைப்பு கருத்தாக்கமும் கேள்விக்குள்ளாகிறது. இனிமேல் அவுஸ்திரேலியாவில் ஆண்டவனால் படைக்கப்படுபவர்கள் ஏன் வித்தியாசப்படவேண்டும்? அதேபோல் வெள்ளையர்கள் எல்லோரும் அவுஸ்திரேலிய சீதோசணத்திற்கேற்ப பரிணாம கருத்துப்படி கருமையாவார்களா? எகிப்தியர்கள் பாதிரிமாரின் நீண்டஅங்கியைப்போன்ற ஆடைகளை அணிகிறார்கள். அந்த உடைகள் பாலைவன வெப்பத்திற்கு ஏற்றதாக இருக்கும் என நினைக்கிறேன். எங்கள் பகுதி வேட்டி சேலை போல் உள்ளே சென்ற காற்று வெப்பத்தை வெளியேற்றும் காற்றோட்டத்தை உருவாக்கும் உடுப்பு என நினைத்தேன். பெரும்பாலான பெண்களும் முகத்தை தவிர்த்து மற்ற பகுதிகளை ஆடைகளினால் மூடியிருந்தார்கள்; ஆண்களிலும் பெண்களிலும் பெருந்தொகையினர் ஐரோப்பிய உடை அலங்காரத்தில் காணப்பட்டார்கள். அகமது இலகுவாக விசாவையும் எடுத்துக்கொண்டு, எங்கள் பெட்டிகளையும் எடுத்துவர உதவி செய்ததால் விமான நிலையத்தை விட்டுச் செல்வது மிகவும் இலகுவாக இருந்தது. மேலும் விமான நிலையத்தில் ரக்சியில் பேரம் பேசுவது போன்ற விடயங்கள் அவசியப்படவில்லை. ஒரு விதத்தில் இந்த பேரம் பேசும் சந்தர்ப்பம் கிடைக்காதது கவலையை அளித்தாலும் அரபிய மொழி தெரியாமல் பேரம் பேசுவது இமயமலை ஏறுவது போல் இருந்திருக்கும். சிகப்பு கலந்த மண்நிற கட்டிடங்கள் நகரமெங்கும் அடுக்கு மாடியாக இருந்தன. வண்ணக் கலவையில் பச்சைக்கு பஞ்சம் இருந்தது. கண்களுக்கு அதிகமான வித்தியாசங்கள் இல்லை. எகிப்து7கோடி மக்களைக் கொண்ட பெரியதேசமாக இருந்த போதிலும் நைல் நதியை அண்டிய பிரதேசத்தில் மட்டுமே மக்கள் வாழ்கிறார்கள். உலகவரலாற்றில் பல போர்களையும் பல படையெடுப்புகளையும் பார்த்த தேசத்தின் தலைநகர் கெய்ரோ. அதன் சரித்திரத்தை மேலோட்டமாகவேனும் பார்க்காவிடில் மக்களையோ நகரத்தையோ புரிந்து கொள்ள முடியாது இப்போது உள்ள கெய்ரோவை புரிந்து கொள்ள சரித்திரத்தின் சில சுவடிகளைப் கொஞ்சம் பார்ப்போம்.... தற்போதைய எகிப்து இஸ்லாம் மதத்தையும் இஸ்லாமிய கலாச்சாரத்தையும் பிரதிபலிப்பதால் நாம் பார்க்கும் சரித்திரம் இஸ்லாமிய மதத்தின் வருகையில் இருந்து தொடங்குகிறது. AD 640 அரேபியாவில்-அக்கால அரேபியா இக்கால சிரியா, ஜோர்டான், ஈராக் மற்றும் அரேபிய வளைகுடா நாடுகளைக் கொண்டது. இந்தப் பகுதியில் இருந்து இஸ்லாம் எகிப்திற்கு சென்றது. சிரியாவின் ஒரு மாகாணமாக மாறியது. அக்காலத்தில் கெய்ரோ தலைநகராக இருக்கவில்லை. புராதன காலத்தில் இருந்து எகிப்தில் பல தலைநகர்கள் இருந்தன. புராதன எகிப்தின் தலைநகரம் மெம்பிஸ். கிரேக்கர் ஆண்டபோது அலெக்சாண்டிரா. கெய்ரோ பிற்காலத்தில்தான் எகிப்தின் தலைநகராகியது. AD 969 எகிப்துக்கு படை எடுத்த ருனிசியர்கள் அதனைக் கைப்பற்றினார்கள். (The Fatimid Caliphate– பத்திமா முகமது நபியின் மகளாகவும் அலியின் மனைவியாகவும் இஸ்லாத்தின் முக்கியமான இடத்தை வகிப்பவர். இவரது பெயரில்தான் அக்காலத்தில் உருவாகிய வட ஆபிரிக்காவில் பெரிய பிரதேசத்தை உள்ளடக்கிய இராச்சியம் இருந்தது.) கைப்பற்றியதும் அல்-கயிரோ(AL Qahira) பெயரிட்டு உருவாக்கிய நகரம் திரிபடைந்து பிற்காலத்தில் கெய்ரோவாகியது(Cairo). இந்த பாத்திமா கலிப்பேட் அரசு இஸ்லாத்தின் சியா எனப்படும் பகுதியில் இஸ்மயிலியை (Ismailism) சேர்ந்தவர்கள். ஆனால் அக்காலத்தில் பெரும்பாலான எகித்திய மக்கள் சுனி இஸ்லாமியர்கள். மற்றவர்கள் கொப்ரிக் கிறிஸ்துவர்கள். இவர்கள் எகிப்தை சிலுவை யுத்தகாலம் வரை ஆண்டார்கள். சிலுவை யுத்தம் ஜெருசலேத்தை கைப்பற்ற மேற்கு ஐரோப்பா ரோமன் கத்தோலிக்க அரசுகளால் 1096 தொடங்கிய போது பாலஸ்தீனம் பத்திமா கலிப்பேட்டின் சுயாதீனமான ஒருபகுதியாக இருந்தது. இந்த சிலுவை யுத்தம் இரு நூறு வருடங்கள் நடந்தது. ஜேருசலேத்தை ஐரோப்பியரிடம் இருந்து மீண்டும் கைப்பற்றிய சலாடினால்(Saladin) எகிப்து சிரியாவில் ஒரு மாகாணமாகியது. இதன்பின்பு இதன் இடைப்பட்ட சில காலம் பிரான்சிய மன்னன் லுயிஸ் எகிப்தை(1249-1250) ஆளமுயன்றாலும் விரைவில் மாமலுக்கால் (Mamaluke) தோற்கடிக்கப்பட்டார். மாமலுக்கர்கள் சலாடினோடு போர்வீரர்களாக வந்த கோக்கேசிய இனத்தை சேர்ந்தவர்கள். இவர்கள் எகிப்தை பல நூற்றாண்டுகளாக ஆண்டார்கள் 1798 பிரான்சிய தளபதியாக நெப்போலியன் வந்து மலுக்கை தோற்கடித்தாலும் அவர்கள் அதிக காலம் நிற்கவில்லை. இங்கிலாந்தால் தோற்கடிக்கப்பட்டதால் பிரான்ஸ் வெளியேற 1801இல் அந்த இடத்தை ஓட்டமான் பேரசு என அக்காலத்தில் சொல்லப்பட்ட துருக்கியர் பிரான்சின் வெற்றிடத்தை நிரப்பவந்தார்கள். அப்படி வந்த துருக்கிய படையணியின் தளபதி ஆர்மேனியாவை பிறப்பிடமாக கொண்ட முகமட் அலி. அவரே தற்போதைய நவீன எகிப்தின் தந்தையாவார். இவர் அன்னியராக இருந்த போதிலும் எகிப்தை ஐரோப்பிய நாடுகள் போன்ற அரசை உவாக்குவதற்கு அரச நிர்வாகிகள் தேவை என நினைத்து மாணவர்களை ஐரோப்பா அனுப்பினார். தொழிற்சாலைகள் பாதைகள் பாதுகாப்பு படைகள் என்று ஒரு நவினமான தேசத்துக்கு தேவையான விடயங்களை கட்டமைப்பதிலும் ஈடுபட்டார். உலக வரலாற்றில் எகிப்தின் இடம் எவ்வளவு முக்கியமானது எனப் புரிந்து கொள்ள சிறிய தகவல் போதுமானது. வரலாறு பதிவாகிய காலத்திலிருந்து பேசப்படும் வீரர்களில் முக்கியமானவர்கள் மகா அலக்சாண்டர், ஜுலியஸ் சீசர் என்போர் கிறீஸ்துவிற்கு முன்பாக எகிப்துக்கு வந்து போனார்கள். சிலுவை யுத்தத்தை வென்ற கேடிஸ் முஸலீம் ஹீரோ சலாடின் பின்பு நெப்போலியன் இருவரும் பிற்காலத்தில் வந்து போனார்கள். இப்படியான வீரர்கள் நடந்த மண்ணில் நாம் காலடி எடுத்து வைக்கிறோம் என்பது பெருமையாக இருந்தது. ஐரோப்பாவுக்கும் ஆசியாவுக்கும் நடந்த வாணிபம்; ஆரம்பகாலத்தில் சில்க் ருட் எனப்படும் மத்திய ஆசியா வழியே நடந்தது. பல போரால் அந்தப் பாதை மூடப்பட்டபோது பெரும்பாலான கிழக்கு – மேற்கு- வாணிபம் எகிப்து வழியே நடந்தது. இந்த வியாபாரத்தை அக்காலத்தில் எகிப்தை ஆண்ட மாம்லுக்கியர் தங்கள் கையில் வைத்திருந்தார்கள். இதனால் எகிப்து செல்வச் செழிப்பான நாடாக இருந்தது. இந்த ஒற்றைப்படையான வர்த்தகத்தை உடைக்கவே 1498ல் வாஸ்கொடிகாமா கீழைத் தேசங்களிற்கு புதியவழி தேடி தென் ஆபிரிக்காவை சுற்றி இந்தியா வந்தார். அதனால்;தான் இலங்கைக்கு போர்த்துக்கேயர் வந்தனர். பின்னாட்களில் கோட்டை அரசனையும் சங்கிலி மன்னனையும் தோற்கடித்தனர். எனது நண்பன் பிரயாண ஒழுங்கை செய்திருந்ததால் நான் கடைசிவரையும் எந்த ஹோட்டல் என்று கூட பார்க்கவில்லை. பிரயாண விடயங்களை ஒழுங்காக செய்வதில் அவனில் எனது நம்பிக்கை பலமானது. ஆனால் கிரடிட் கார்ட் பசிபிக் சமுத்திரத்தின் ஆழத்தில் இருக்க வேண்டும.; மற்றும்படி எந்தக் குறையும் இல்லை. எங்களை சுமந்து கொண்டு வந்த வாகனம் வந்து சேர்ந்த இடம் கெய்ரோ மரியட். நைல் நதிக்கு மிக அருகாமையில் மட்டுமல்ல கெய்ரோவின் பிரதான பகுதியிலும் உள்ளது. அவுஸ்திரேலியாவில் இருந்து பல மணித்தியால பயணம் என்பதால் விரைவாக அறைகளுக்கு போய் இளைப்பாறுவது என்பதுதான் எமது நோக்கமாக இருந்தது. எமது அறையிலிருந்து நைல் நதியை பார்க்கக் கூடியதாக இருந்தது. நாங்கள் வெளியே பார்க்கிறோமோ இல்லையோ அறையின் ஜன்னல் ஊடாக என்ன தெரிகிறது என்பது முக்கியமானது. ஒரு முறை சென்னையில் ஒரு ஹோட்டலில் நடு இரவில் சென்று தங்கிவிட்டு காலை எழுந்ததும் அருகில் ரயில்வே தண்டவாளங்களை பார்த்துவிட்டு உடனே அந்த ஹோட்டலை காலி செய்தேன். அதேபோல் சைகோனில் எங்களுக்குத் தந்த அறையில் ஜன்னலே இருக்கவில்லை . மூன்று பக்கமும் சுவராக இருந்தது. இவ்வளவிற்கும் அமெரிக்கர்கள் கடைசியாக இருந்துவிட்டு தப்பிப்போன ஹோட்டல் சைகோன். உடனே காலிசெய்தேன். இணையத்தில் பதிவு செய்யும்போது எல்லாவற்றையும் காட்டுவார்கள். ஜன்னலைத்தவிர. தொலைபேசியில் கஸ்ரமர் சேர்விஸில் கேட்டபோது அந்தக் குரல் “நீங்கள்தானே அந்த இந்திய பெண்மணியோடு வந்தவர். இன்னும் ஐந்து நிமிடத்தில் உங்கள் பொதிகள் வந்து சேரும்.” எனச்சொன்னது. ஒரு விதத்தில் ஆச்சரியமாக இருந்தது. மறுபுறத்தில் கோபமாக வந்தது. ஒரு இந்திய அயிட்டத்தை தள்ளிக்கொண்டு வந்த எகிப்தியன் என்ற அர்த்தமா. இல்லை இஸ்லாமிய நாகரீகத்துக்கு ஏற்ப முடிந்தவரை உடலை மறைத்துப் போடும்படி சொன்னதால் பஞ்சாபி உடையை அணிந்து என் மனைவி வந்ததால்; வந்த குழப்பமா என்பது தெரியவில்லை. அவன் சொன்னதை எனது மனைவிக்கு சொல்லியிருந்தால் என்ன நடக்கும் என நினைத்துவிட்டு அமைதியை வேண்டியதால் சொல்லாமல் “விரைவில் பொதிகள் வரும்” என்றேன். நாங்கள் ஐரோப்பிய கலாச்சாரத்தை ஏற்று உடைகளை அணிந்து கொண்டு பெண்களை மட்டும் நமது கலாச்சாரத்தை சுமக்கும் சுமைதாங்கியாக மாற்றிவிடுகிறோம். அவுஸ்திரேலியால் ஏதாவது விசேடத்திற்கு நான் சூட் போட்டால் எனது மனைவி பட்டுச்சேலை கட்டுவது எனக்கே வியப்பாக இருக்கும். இதேமாதிரியான காட்சிகள் எகிப்தில் மட்டுமல்ல துபாயிலும் கண்டேன். ஏவாளால் தடை செய்யப்பட்ட பழத்தை சாப்பிட காலத்தில் இருந்து இனப்பெருக்கத்தின் சுமையுடன் இந்த கலாசார சுமையையும் அவர்களிடம் கொடுத்துவிட்டு ஹாயாக முன்னால் நடக்கிறோம். குறைந்தபட்சம் ஐரோப்பியர் பக்கத்தில் நடக்கிறார்கள். ஆசியர்கள் சில அடி முன்னால் நடக்கிறார்கள். By admin in இதழ் 10, தொடர் கட்டுரை, நோயல் நடேசன் on March 18, 2013


text: தேவநாகரி (Devanagari) என்பது சமசுகிருதம், இந்தி, மராட்டி, காசுமிரி, சிந்தி போன்ற இந்திய மொழிகளையும், நேபாளியையும் எழுதப் பயன்படுத்தும் ஒரு எழுத்து முறைமையாகும். தேவநாகரி அபுகிடா என்று அழைக்கப்படும் எழுத்து முறைமை வகையைச் சேர்ந்தது. அபுகிடா என்பது ஒவ்வொரு மெய்யெழுத்தும் உள்ளார்ந்த உயிரெழுத்தொன்றைக் (இங்கே "அ") கொண்டிருக்கும், வேறு குறியீடுகளைச் சேர்ப்பதன் மூலம் இதனை மாற்றிக்கொள்ள முடியும். தேவநாகரி, கி.மு 500 வாக்கில் புழக்கத்துக்கு வந்த பிராமியின் வாரிசாகக் கருதப்படுகின்றது. பிராமி எழுத்துக்கள் கிழக்கு அரமேய மொழி அரிச்சுவடி போன்ற செமிட்டிக் எழுத்துக்களிலிருந்து உருவானதாகப் பெரும்பாலான அறிஞர்கள் கருதுகின்றார்கள். கி.மு 2600 ஆண்டுகள் வரையாவது பழமையான சிந்து சமவெளி எழுத்துக்களிலிருந்து தோன்றியிருக்கக்கூடுமென்ற அதிகம் ஏற்றுக்கொள்ளப்படாத கருத்தும் உண்டு. பிராமிக் குடும்பத்தைச் சேர்ந்த வேறு எழுத்துக்களையும் ஏனைய பல இந்திய மொழிகள் பயன்படுத்துகின்றன. தேவநாகரி என்னும் சொல், கடவுள் என்பதைக் குறிக்கும் சமசுகிருதச் சொல்லான "தேவ" என்பதும், நகரம் என்பதைக் குறிக்கும் "நாகரி" என்பதும் சேர்ந்து உருவானது. இச் சொல், கடவுளின் நகரத்தின் எழுத்து என்ற பொருள்படும். தேவநாகரி இடமிருந்து வலமாக எழுதப்படுகின்றது. சமசுகிருதத்தில் சொற்கள், மேற்கோடு முறியாமல் இடைவெளியின்றி எழுதப்படுகின்றன. இதற்குச் சில விதிவிலக்குகளும் உண்டு. நவீன மொழிகளில் சொற்கள் தனித்தனியாக எழுதப்படுகின்றன. தேவநாகரியில் ஆங்கிலத்திலிருப்பது போல் பெரிய, சிறிய எழுத்து வேறுபாடுகள் கிடையாது. சமசுகிருத எழுத்துக்கூட்டல் ஒலிப்பியல் முறை ஆனாலும் வரலாற்று மாற்றங்களினால் தேவநாகரியிலெழுதப்படும் நவீன மொழிகள் ஓரளவு மட்டுமே ஒலிப்பியல் முறைமையைக் கொண்டுள்ளது. அதாவது தேவநாகரியில் எழுதப்படும் சொற்கள் ஒரு வழியாக மட்டுமே உச்சரிக்கப்படமுடியுமாயினும், எல்லா உச்சரிப்புக்களையும் அச்சொட்டாக எழுத முடியாது. தேவநாகரி 34 மெய்யெழுத்துக்களையும் (வியஞ்சன்), 12 உயிரெழுத்துக்களையும் (இசுவர்) கொண்டுள்ளது. பின்வரும் அட்டவணைகளிலுள்ள transliterations பிரபல கல்கத்தா தேசிய நூலக ரோமனாக்கம் முறையைப் பின்பற்றியுள்ளது. ITRANS குறியீடு தேவநாகரியை ஆங்கிலத்துக்கு மாற்றுவதற்கான ஒரு lossless transliteration முறையாகும். இது Usenet இல் பரவலாகப் பயன்படுத்தப்படுகின்றது. ITRANS முறையில் தேவநாகரி என்னும் சொல் "devanaagarii" என எழுதப்படும். தேவநாகரியின் குறியீடுகள் தேவநாகரியின் எல்லா உயிர்க் குறிகளும் மெய்யெழுத்துக்களுக்கு மேல் அல்லது கீழ்ப் பகுதியில் அல்லது இடப்பக்கத்தில் சேர்க்கப்படுகின்றன. "இ" உயிர் மட்டும் மெய்யெழுத்துக்கு வலப்பக்கம் சேர்க்கப்படும். "தேவநாகரி உயிரெழுத்துக்கள்" அட்டவணையில் "எழுத்துக்கள்" நிரலில் மெய்யெழுத்துச் சேர்க்கையின்றி வரும் உயிரெழுத்துக் குறியீடுகள் காட்டப்பட்டுள்ளன. "உயிர்க் குறியீடு" நிரல், உயிர் மெய்யெழுத்துக்களுடன் சேரும்போது பயன்படும் குறியீடுகளைக் கொண்டுள்ளது. "'ப' உடன் உயிர்" நிரலில் "ப்" மெய்யுடன் உயிரொலிகள் சேரும்போது வரும் குறியீடுகள் உதாரணமாகத் தரப்பட்டுள்ளன. "யுனிகோடு பெயர்" நிரல், உயிரொலிகளுக்கான யுனிகோடு specification இல் காணப்படும் பெயர்களைக் காட்டுகின்றது. "IPA" நிரல் அனைத்துலக பலுக்கல் அரிச்சுவடி முறையில் தேவநாகரி எழுத்துக்களுக்கான உச்சரிப்புகளைத் தருகின்றது. When no vowel is written, 'a' is assumed. To specifically denote the absence of a vowel, a halant (also called virama) is used. இவற்றுள், ळ இந்தியில் பயன்படுத்தப்படுவதில்லை. மொத்தமும் மராத்தியில் பயன்படுத்தப்படுகிறது. தேவநாகரி எழுத்துக்கள் கீழ்க்கண்டவாறு எழுதப்படுகின்றன: யுனிக்கோடில் தேவநாகரி தேவநாகரியின் யுனிக்கோடு எல்லை U+0900 .. U+097F. வெளியிணைப்புகள் IndiX, Indian language support for Linux , a site by the Indian National Centre for Software Technology Unicode Chart for Devanagari On history of Indian writing அபுகிடா எழுத்து முறைமைகள் எழுத்து முறைகள் பிராமிய எழுத்துமுறைகள் இந்தி


வெலிவேரிய- ரதுபஸ்வெலவில் 2013 ஆம் ஆண்டு ஆகஸ்ட் மாதம் சுத்தமான குடிநீருக்காகப் போராட்டம் நடத்திய பொதுமக்கள் மீது, கண்மூடித்...


உவர்நீர் மீன் தொட்டி! | உயிர்ப்பு ← புத்தம் புதிதாகிய வீடு! நண்பர்களின் ஒன்றுகூடல்! → (March 2015 இல் எழுதி, draft இல் போட்டு வைத்த ஒரு பதிவு இது.) வீடு புதிதாகியதில் ஏற்பட்ட மகிழ்வில், உவர்நீர் மீன் தொட்டி (Salt water aquarium) ஒன்று வாங்கி வைத்தாயிற்று. இதனை பவளப் பாறைகள் நீர்த்தொட்டி (Coral Reef aquarium) என்றும் கூறலாம் என நினைக்கின்றேன். முன்னர் நன்னீர் மீன் தொட்டி ஒன்று வைத்திருந்து, நாம் விடுமுறைக்குப் போய் வந்த ஒரு தருணத்தில், அனைத்து மீன்களும் இறந்த கவலையில், மீன் தொட்டி வேண்டாம் என்று விட்டு விட்டு இருந்தோம். அன்றொரு நாள் வீடும், அதிலுள்ள பொருட்களுக்கான கண்காட்சி ஒன்றுக்குப் போயிருந்தபோது, உவர்நீர் மீன் தொட்டியைப் பார்த்து ஆசைப்பட்டு, அதனை வாங்கலாம் என்று முடிவெடுத்துப் பின்னர் அவர்களைத் தொடர்பு கொண்டு வாங்கியாயிற்று. வாங்கும்போது கூட, அந்த மீன் தொட்டியைப் பார்த்துக் கொண்டிருப்பது இத்தனை மகிழ்வாக இருக்குமென எண்ணியிருக்கவில்லை. ஆகா, என்ன அழகு, என்ன அழகு...... இந்தத் தொட்டியானது உயிர்ப் பாறைகளுடன் (Live Rocks) பல நிறங்களில், பல் வேறு வகையான பவளங்கள் (Corals), கடற் சாமந்திகள் (Sea anemones) என்பவற்றைக் கொண்டு வடிவமைக்கப்பட்டது. அதற்குள் முதலில் இறால் (shrimps) வகையைச் சேர்ந்த 3 உயிரினங்கள், 5 சிறிய நத்தைகள் (snails) , மற்றும் விண்மீன் உயிரியுடன் (star fish) நெருங்கிய தொடர்புடைய Brittle star என அழைக்கப்படும் ஒரு உயிரினம் எல்லாம் முதலில் விடப்பட்டது. Brittle star மண்ணிற, கறுப்புப் பட்டிகளாலான உடலையும், 5 மிக நீண்ட வெளிநீட்டங்களையும் கொண்டிருக்கின்றது. அவர் அனேகமாக கற்களின் கீழாகவே இருப்பதனால், அவரை முழுமையாகப் பார்ப்பது அபூர்வம். இடை இடையே வெளிநீட்டங்களை அங்கேயும் இங்கேயுமாகக் காணலாம். அரிதாகவே வெளியே வந்து கற்களின் மேல் படுத்திருப்பார். நத்தைகள் சிறியவையாகவும், கூரான ஓட்டை முகத்தில் சுமப்பனவாகவும் இருந்தன. அவற்றை ஒன்றிலிருந்து ஒன்று வேறு பிரித்தறிய முடியவில்லையாதலால், ‘நந்து’கள் என்று பொதுவான ஒரு பெயரில் அழைத்தோம். இறால் வகையில் இரண்டு ஒரே மாதிரியான சிவப்பு நிற உயிரினங்கள். அவற்றுக்கு ‘Jack and Jill’ என்று பெயர் வைத்தோம். Jack உம் Jill உம் அனேகமான நேரங்களில் பாறைகளின் நடுவே ஒளிந்தபடியே இருப்பார்கள். ஒரு சில நேரங்களில் வெளியே வந்து போவார்கள். மூன்றாவது இறால் சிவப்பு வெள்ளை பட்டிகளைக் கொண்ட உடலையும், கால்களையும், மிகவும் நீண்ட உணர் கொம்புகளையும் கொண்டிருப்பதுடன், வெளிச்சம் போன பின்னர் மிகவும் உற்சாகத்துடன், சுறுசுறுப்பாக அங்குமிங்குமாக உலாவித் திரிபவராகவும் இருந்தார். அவர் உணவை எடுத்து உண்பதே பார்க்க அழகாக இருக்கும். பவளங்கள், கடற் சாமந்திகளும் மிகவும் அழகாக இருக்கின்றன. அவை வெளிச்சம் இருக்கையில் ஒரு தோற்றத்திலும், வெளிச்சம் போனதும் வேறொரு தோற்றத்துக்கு மாறுவனவாகவும் உள்ளன. சில சடுதியான மாற்றங்களுக்கு, சில தொடுகைகளுக்கு, தமது உணர் கொம்புகளை குழாய்ப் பகுதிக்குள் சடுதியாக உள்ளே இழுப்பதும், சில நேரங்களில் மெதுவாக உள்ளே இழுப்பதும், வெளியே வருவதும், சுருங்கிக் கொள்வதும், விரிந்து வருவதும் என்று பார்த்துக் கொண்டே இருக்கலாம் போலுள்ளது. ஒரு கிழமையின் பின்னர் பாசிகளை உணவாகக் கொண்டு மீன் தொட்டியை சுத்தமாக வைத்திருக்க உதவும் குட்டி நண்டு (crab) ஒன்றும், குட்டி மீன் ஒன்றும் விடப்பட்டது. நண்டுக்கு ‘முத்து’ என்றும், குட்டி மீனுக்கு ‘ராமு’ என்றும் பெயரிடப்பட்டது. நண்டு மிகவும் சுறுசுறுப்பாக தானும் உணவை உண்டு, தொட்டியையும் சுத்தம் செய்து கொண்டு திரிகின்றார். May 2015 இல் தொடர்ந்து எழுதுவது.... அதன் பின்னர் Clown fish இரண்டு வாங்கி விட்டோம். அவைக்கு ‘பாலு’, ‘மணி’ என்ற பெயர்கள் இடப்பட்டன. எம்மிடமிருந்த இரு முயல்களின் நினைவாக இந்தப் பெயர் :). பின்னர் இன்னுமொரு நண்டு வாங்கி, அதற்கு ‘சுப்பு’ என்று பெயர் வைத்தோம். பின்னர் ஒன்றன்பின் ஒன்றாக இரு மீன்கள் வாங்கி விட்டிருக்கின்றோம். அழகான நீலம், மஞ்சள் கலந்த மீனுக்குப் பெயர் ‘கீது’, வெள்ளை கலந்த மஞ்சள் நிறமும், ஒரு கறுப்புப் புள்ளியும் (beauty dot) கொண்டமீனுக்கு ‘மீனு’. நத்தைகள் ஒவ்வொன்றாய்க் காணாமல் போயின. என்ன நடந்தது என்று ஒன்றுமே புரியவில்லை. அதேபோல் சிறிய இரு இறால்களும் காணாமல் போயின. மீண்டும் இரு நத்தைகள் கொண்டு வந்து விட்டோம். அப்போதுதான் தெரிந்தது, அவற்றையெல்லாம் கபளீகரம் செய்தது நண்டுகளில் ஒன்றுதான் என்று. அவர் பருமனில் கூடிச் செல்லும்போது, தனக்குப் புது ஓடு தேடி இந்த வேலையைச் செய்கின்றாராம். எனவே அவருக்கு ஒரு பெரிய ஓடு கொண்டு வந்து போட்டோம். மிக இலகுவாக ஒரு ஓட்டிலிருந்து வெளிவந்து, அடுத்த ஓட்டிற்குள் தன்னை நுழைத்துக் கொள்வார். புதிய கடற்சாமந்திகள் தோன்றும். சில அழிந்துபோகும். இப்படியே ஏதாவது மாற்றங்களுடன், எமது மீன்தொட்டிச் சூழல் போய்க் கொண்டிருக்கின்றது.


காடுவெட்டி குரு மகன், மருமகன் மீதான தாக்குதல்- எச். ராஜா கண்டனம்- நடவடிக்கை எடுக்க வலியுறுத்தல் | H Raja condemns attack on Kaduvetti Guru's son Kanal and Kin - Tamil Oneindia 10ம் வகுப்பு புது குழப்பம்.. காலாண்டு, அரையாண்டு தேர்வை எழுதாமால் விட்டிருந்தால் ஆப்சென்ட்! காடுவெட்டி குரு மகன், மருமகன் மீதான தாக்குதல்- எச். ராஜா கண்டனம்- நடவடிக்கை எடுக்க வலியுறுத்தல் | Published: Friday, May 29, 2020, 10:03 [IST] சென்னை: மறைந்த வன்னியர் சங்கத் தலைவர் காடுவெட்டி குரு மகன் மற்றும் மருமகன் மீதான தாக்குதலுக்கு பாஜக தேசிய செயலாளர் எச். ராஜா கடும் கண்டனம் தெரிவித்துள்ளார். காடுவெட்டி குருவின் 2-ம் ஆண்டு நினைவுதினம் அண்மையில் கடைபிடிக்கப்பட்டது. அப்போது காடுவெட்டி கிராமத்தில் ஏற்பட்ட மோதல் ஒன்றில் காடுவெட்டி குருவின் மகன், மருமகன் ஆகியோர் அரிவாளால் வெட்டப்பட்டனர். இதில் இருவரும் படுகாயமடைந்த நிலையில் மருத்துவமனையில் அனுமதிக்கப்பட்டனர். இச்சம்பவத்துக்கு தமிழக வாழ்வுரிமைக் கட்சித் தலைவர் பண்ருட்டி தி. வேல்முருகன் கடும் கண்டனம் தெரிவித்திருந்தார். எல்லையை நெருங்கிய சீன ராணுவம்.. தயார் நிலையில் பீரங்கிகள்.. அம்பலப்படுத்திய செயற்கைக்கோள் படம் இதேபோல் பாஜக தேசிய செயலாளர் எச். ராஜாவும் கடும் கண்டனம் தெரிவித்திருக்கிறார். அவர் தமது ட்விட்டர் பக்கத்தில், எனது அருமை நண்பர் காடுவெட்டி குரு அவர்களின் மகன் கணல் அரசன, மற்றும் குரு அவர்களின் மருமகன்கள் மனோஜ், மதன் ஆகியோர் மீது கொலைவெறி தாக்குதல் நடத்தப்பட்டதை வன்மையாக கண்டிக்கிறேன். குற்றவாளிகள் மீது மாநில அரசு உடனடியாக கடும் நடவடிக்கை எடுக்க வேண்டும் என கேட்டுக் கொள்கிறேன் என பதிவிட்டுள்ளார். ஜூலை 6 முதல் சென்னை உயர் நீதிமன்றத்தை திறந்து வழக்குகளை நடத்த வேண்டும்.. பார்கவுன்சில் கோரிக்கை! கொரோனா காரணமாக அதிகரிக்கும் தற்கொலை.. திருப்பரங்குன்றம் திமுக எம்எல்ஏ கடும் கண்டனம்.. அறிக்கை! சாத்தான்குளம் மரணத்தை வைத்து அரசியல் செய்வதா? திமுக முகமற்று அழியும்.. அமைச்சர் சி.வி. சண்முகம்! 36 மாவட்டங்களுக்கு பரவிய கொரோனா.. சென்னை, மதுரை, சேலம், ராமநாதபுரம், வேலூரில் மோசம்.. முழு லிஸ்ட் 1 லட்சத்தை நெருங்கும் பாதிப்பு.. இன்று ஒரே நாளில் 3882 பேருக்கு தமிழகத்தில் கொரோனா.. 63 பேர் பலி! மத்திய அரசைக் கண்டித்து... இந்திய யூனியன் முஸ்லிம் லீக் ஆர்ப்பாட்டம் சாத்தான்குளம்- திடீரென ட்வீட் போட்ட ரஜினி... பொளேர்னு கலாய்த்த கஸ்தூரி... ட்விட்டரில் ஒரே அதகளம் எந்த அப்பா, எந்த மகன்.. ஊரும் இல்லாமல், பேரும் இல்லாமல் ஒரு கண்டனமா.. ரஜினிக்கு பொதுமக்கள் கேள்வி! என்எல்சி வெடி விபத்தில் 6 பேர் மரணம் - உயிரிழந்தவர்களுக்கு தலா ரூ.3 லட்சம் நிவாரணம் லாக்டவுண் முடியட்டும்.. இதே பஸ்.. இதே டிரைவர்.. ஜாலியா கொடைக்கானலுக்கு ஒரு டிரிப் போய்ட்டு வரலாமா? ஸ்டாலினின் தொடர் முயற்சியில் 'இணைந்துகொண்ட' ரஜினிகாந்த்..நன்றி சொல்லி பஞ்ச் அடித்த உதயநிதி டாக்சி வாகன உரிமையாளர்களுக்கு ரூ.15,000 நிதியுதவி கோரிய வழக்கு - தீர்ப்பு ஒத்திவைப்பு bjp h raja kaduvetti guru பாஜக எச் ராஜா காடுவெட்டி குரு politics BJP National Secretary H Raja has condemened that the attack on Kaduvetti Guru's son Kanal and Kin. Story first published: Friday, May 29, 2020, 10:03 [IST]


கோயம்புத்தூர் மாவட்டம்


text: வவுனியா மாவட்டத்தில் கிராமிய பாலங்கள் திட்டத்தின் கீழ் அமைக்கப்பட்ட பாலங்கள் மக்கள் பாவனைக்கென கையளிக்கப்பட்டன Published: Monday, 20 August 2018 09:40 | Print வடக்கு மாகாண சபையினால் மேற்கொள்ளப்பட்டுவரும் கிராமிய பாலங்கள் திட்டத்தின் கீழ் வவுனியா மாவட்டத்தில் மாமடுவ மாறாஇலுப்பை வீதியில் அமைக்கப்பட்ட இரண்டு பாலங்கள் வடக்கு மாகாண சபையின் வவுனியா மாவட்ட உறுப்பினரான அ.ஜெயதிலக அவர்களால் 18 ஆகஸ்ட் 2018 அன்று வைபவ ரீதியாக மக்கள் பாவனைக்கு கையளிக்கப்பட்டன.


வேறு மொழிகள் | தமிழ்ப் பகுதி | ஆங்கிலப் பகுதி கூலியுழைப்பும் மூலதனமும் (கார்ல் மார்க்ஸ்) தமிழாக்கம்: மு.சிவலிங்கம் ஒரு பண்டத்தின் விலை எதனால் நிர்ணயிக்கப்படுகிறது? ஒரு பண்டத்தின் விலை எதனால் நிர்ணயிக்கப்படுகிறது? வாங்குவோருக்கும் விற்போருக்கும் இடையிலான போட்டியால், தேவைக்கும் வரத்துக்கும் (Demand and Supply) உள்ள உறவால், கேட்டலுக்கும் கிடைத்தலுக்கும் உள்ள உறவால் [ஒரு பண்டத்தின் விலை நிர்ணயிக்கப்படுகிறது]. ஒரு பண்டத்தின் விலையை நிர்ணயிக்கும் போட்டி மூன்று பரிமாணங்களைக் கொண்டது. ஒரே பண்டத்தைப் பல்வேறு விற்பனையாளர்களும் விற்பனைக்கு வைக்கின்றனர். ஒரே தரமுள்ள பண்டங்களுள் மிகவும் குறைந்த விலைக்கு விற்பவர், ஏனைய விற்பனையாளர்களைக் களத்திலிருந்து விரட்டிவிட்டுத் தனக்கென மிகப் பரந்த சந்தையைப் பெறுவது நிச்சயம். எனவே, விற்பனையாளர்கள் விற்பனைக்காகவும், சந்தைக்காகவும் தமக்குள்ளே போட்டியிட்டுக் கொள்கின்றனர். அவர்களுள் ஒவ்வொருவரும் தம் பண்டத்தை விற்க, கூடுமானவரை அதிகமாக விற்க, முடியுமானால் ஏனைய விற்பனையாளர்கள் அனைவரையும் புறந்தள்ளிவிட்டுத் தாம் மட்டும் விற்க விரும்புகிறார். ஒவ்வொருவரும் பிறரைவிடக் குறைவான விலைக்கு விற்கின்றனர். இவ்வாறாக, விற்பனையாளர்களிடையே போட்டி ஏற்படுகிறது. இப்போட்டி இவர்கள் விற்பனைக்கு வைக்கும் பண்டங்களின் விலையை வலிந்து வீழ்த்துகிறது. ஆனால், வாங்குவோரிடையேயும் போட்டி நிலவுகிறது. இப்போட்டி தன் பங்குக்கு, விற்பனைக்கு வரும் பண்டங்களின் விலை உயரக் காரணமாகிறது. முடிவாக, வாங்குவோர்க்கும் விற்போர்க்கும் இடையே போட்டி நிலவுகிறது: வாங்குவோர் கூடுமானவரை குறைந்த விலைக்கு வாங்கவும், விற்போர் கூடுமானவரை அதிக விலைக்கு விற்கவும் விரும்புகின்றனர். வாங்குவோர்க்கும் விற்போர்க்கும் இடையேயான இப்போட்டியின் விளைவு, மேற்கூறிய இரு முகாமைச் சேர்ந்த போட்டியாளர்களுக்கு இடையே நிலவும் உறவுகளைப் பொறுத்துள்ளது. அதாவது, போட்டி எந்த முகாமில் வலுவாக இருக்கிறது, வாங்குவோரின் படையிலா, விற்போரின் படையிலா என்பதைப் பொறுத்துள்ளது. தொழில்துறை இரண்டு மாபெரும் படைகளையும் ஒன்றுக்கொன்று எதிராகக் களம்புகச் செய்கிறது. இரு படையிலும் அவைதம் சொந்தத் துருப்புகளுக்கிடையேயும் அணிக்களுக்குள்ளும் போர் நடைபெறுகிறது. எந்தப் படையில் துருப்புகளுக்கிடையே குறைவாகச் சண்டை நிகழ்கிறதோ, அந்தப் படைதான் எதிராளியின் படையை வெற்றி கொள்கிறது. சந்தையில் 100 பொதி பருத்தி இருப்பதாகவும், அதேவேளையில் 1,000 பொதி பருத்தியை வாங்குவதற்கு ஆட்கள் இருப்பதாகவும் வைத்துக்கொள்வோம். இதன்படி, தேவையோ இருப்பைக்காட்டிலும் பத்து மடங்கு கூடுதலாக இருக்கிறது. [எனவே] வாங்குவோரிடையே போட்டி மிகவும் பலமாய் இருக்கும். அவர்களுள் ஒவ்வொருவரும் ஒரு பொதியை, முடிந்தால் 100 பொதிகளையுமே வாங்கிவிட முயல்கின்றனர். இந்த எடுத்துக்காட்டு தன்னிச்சையான ஊகமல்ல. ஒருசில முதலாளிகள் கூட்டுச் சேர்ந்துகொண்டு 100 பொதிகளையல்ல, உலகில் விற்பனைக்குள்ள பருத்தி அனைத்தையும் வாங்க முயன்றபோது வணிகத்துறை வரலாற்றில் பருத்திக்குத் தட்டுப்பாடு ஏற்பட்ட காலகட்டங்களைச் சந்தித்துள்ளோம். ஆகவே, தரப்பட்ட எடுத்துக்காட்டில், வாங்குவோர் ஒருவர் பருத்திப் பொதிகளுக்கு ஒப்பீட்டளவில் மிக அதிக விலை கொடுக்க முன்வருவதன்மூலம் ஏனைய வாங்குவோரைக் களத்திலிருந்து விரட்டியடிக்க முனைவர். பருத்தி விற்பனையாளர்கள் பகைவரின் துருப்புகள் [வாங்குவோர்] தமக்குள்ளேயே உக்கிரமான போரில் ஈடுபட்டுள்ளதைக் காண்கின்றனர். அவர்களிடமுள்ள நூறு பொதிகளும் விற்பனையாவது அவர்களுக்கு முற்றிலும் உறுதியாகி விட்டது. எதிராளிகள் [வாங்குவோர்] ஒருவருக்கொருவர் போட்டிபோட்டுப் பருத்தியின் விலையை உயர்த்திச்செல்லும் அதேவேளையில், பருத்தியின் விலையைக் குறைக்கும்பொருட்டு விற்பனையாளர்கள் ஒருவருக்கொருவர் குடுமிப்பிடி சண்டை ஏற்பட்டுவிடாதவாறு கவனமாக இருப்பர். எனவே, விற்பனையாளர்களின் படையில் திடீரென அமைதி குடிகொள்கிறது. விற்பனையாளர் அனைவரும் ஒன்றுபட்டு வாங்குவோருக்கு எதிரே பரம சாதுக்களைப்போல இருகை கூப்பி நிற்கின்றனர். முண்டியடித்துக் கொண்டு பருத்தியை வாங்க முனைவோர் தர முன்வரும் விலைகளுக்கும் திட்டவட்டமான வரம்பு உண்டு. இல்லையேல் விற்பனையாளர்கள் கோரும் விலைக்கு வரம்பே இல்லாமல் போய்விடும். ஆகவே, ஒரு பண்டத்தின் வரத்து அதன் தேவையைக் காட்டிலும் குறைவாக இருப்பின், விற்பனையாளர்களிடையே மிகச் சிறிதளவே போட்டி நிலவுகிறது. அல்லது அவர்களிடையே போட்டி எதுவும் இருப்பதில்லை. இந்தப் போட்டி எந்தளவுக்குக் குறைகின்றதோ, அந்தளவுக்கு வாங்குவோரிடையே போட்டி அதிகரிக்கிறது. விளைவு: பண்டத்தின் விலைகள் ஏறத்தாழ அதே விகிதத்தில் கணிசமாக உயர்ந்து விடுகின்றன. இதற்கு நேர்மாறான விளைவை உண்டாக்கும் நேர்மாறான சூழ்நிலை அடிக்கடி ஏற்படுவது அனைவரும் நன்கு அறிந்ததே. தேவையைக் காட்டிலும் மிகவும் கூடுதலான வரத்தும், விற்பனையாளர்களிடையே வெறித்தனமான போட்டாப் போட்டியும், வாங்குவோர் குறைவாக இருப்பதும் சேர்ந்து, படுகேவலமான குறைந்த விலைகளில் பண்டங்களை விற்க வேண்டிய கட்டாயத்தை ஏற்படுத்தும். ஆனால், விலைகளின் ஏற்றம் என்பது என்ன? வீழ்ச்சி என்பது என்ன? அதிக விலை என்பது என்ன? குறைந்த விலை என்பது என்ன? ஒரு மணல் துகளை உருப்பெருக்கியில் (microscope) வைத்துப் பரிசோதிக்கையில் பெரிதாகத் தெரிகிறது. கோபுரத்தை மலையுடன் ஒப்பிட்டுப் பார்த்தால் சிறிதாகத் தோன்றுகிறது. [சிறிது-பெரிது, குறைவு-அதிகம் என்பதெல்லாம் ஒப்பீட்டு அளவுகளே]. வரத்துக்கும் தேவைக்குமுள்ள உறவு விலையை நிர்ணயிக்கிறது எனில், வரத்துக்கும் தேவைக்குமுள்ள உறவை நிர்ணயிப்பது எது? நாம் சந்திக்கின்ற முதலாவது மதிப்பார்ந்த குடிமகனிடம் [ஒரு முதலாளியிடம்] கேட்டுப் பார்ப்போம். அவர் ஒரு கணம்கூடத் தயக்கமின்றி, மகா அலெக்சாண்டரைப்போல, தம் பெருக்கல் வாய்ப்பாட்டைக் கொண்டு, இந்த இயக்க மறுப்பியல் முடிச்சை வெட்டித் தள்ளிடுவார். அவர் நம்மிடம் கூறுவார்: “ஓராண்டில், நான் விற்கும் பண்டங்களின் உற்பத்திச் செலவு எனக்கு 100 பவுண்டு ஆகியிருந்து, அப்பண்டங்களை விற்பதன் மூலம் 110 பவுண்டு கிடைக்கிறதெனில், அது நேர்மையான, போதுமான, நியாயமான இலாபம் ஆகும். ஆனால் இந்தப் பரிவர்த்தனையில் 120 அல்லது 130 பவுண்டு நான் பெற்றால், அது அதிக இலாபமாகும். 200 பவுண்டு அளவுக்குக் கிடைக்குமெனில், அது ஓர் அசாதாரணமான, பேரளவு இலாபமாயிருக்கும்.” ஆகவே, இந்தக் குடிமகனுக்கு அவருடைய இலாபத்தின் அளவுகோலாகப் பயன்படுவது எது? அவருடைய பண்டத்தின் உற்பத்திச் செலவுதான். இந்தப் பண்டங்களுக்குப் பரிவர்த்தனையாக இவற்றைவிட உற்பத்திச் செலவு குறைவாக ஆகும் அளவுக்கான பிற பண்டங்களைப் பெறுவாரெனில், அவர் நட்டமடைகிறார். தம் பண்டங்களுக்குப் பரிவர்த்தனையாக அவற்றைவிட உற்பத்திச் செலவு அதிகமாக ஆகும் அளவுக்கான பிற பண்டங்களைப் பெறுவாரெனில், அவர் இலாபமடைகிறார். அவர் தம் பண்டங்களின் பரிவர்த்தனை மதிப்பு உற்பத்திச் செலவைக் காட்டிலும் எந்த அளவுக்கு அதிகமாக அல்லது குறைவாக இருக்கிறது என்பதைக் கொண்டு இலாபத்தின் வீழ்ச்சி அல்லது உயர்வை மதிப்பிடுகிறார். வரத்துக்கும் தேவைக்குமுள்ள மாறுபடும் உறவானது எவ்வாறு ஒருநேரம் விலை ஏற்றத்தையும் மறுநேரம் விலை வீழ்ச்சியையும், ஒருநேரம் அதிக விலையையும் மறுநேரம் குறைந்த விலையையும் தோற்றுவிக்கிறது என்பதை நாம் பார்த்தோம். குறைவான வரத்தினாலோ, அளவுமீறி அதிகரித்த தேவையினாலோ ஒரு பண்டத்தின் விலை கணிசமாக உயருமெனில், அதே அளவுக்கு வேறொரு பண்டத்தின் விலை வீழ்ச்சி கண்டாக வேண்டும். ஏனெனில், பரிவர்த்தனையில் ஒரு பண்டத்துக்கு ஈடாகப் பிற பண்டங்கள் பெறப்படும் விகிதத்தைப் பண அளவில் குறிப்பதே அப்பண்டத்தின் விலையாகும். எடுத்துக்காட்டாக, ஒரு கஜம் பட்டுத்துணியின் விலை இரண்டு ஷில்லிங்கிலிருந்து மூன்று ஷில்லிங்காக உயருமெனில், வெள்ளியின் விலை பட்டுத்துணியுடன் ஒப்பிடுகையில் வீழ்ச்சி அடைகிறது. இதுபோன்றே, விலை மாறாமல் நிலையாக இருக்கும் ஏனைய பண்டங்கள் அனைத்தின் விலைகளும் பட்டுத்துணியின் விலையுடன் ஒப்பிடுகையில் வீழ்ச்சி அடைகின்றன. பரிவர்த்தனையில் அதே அளவு பட்டுத்துணியைப் பெற, [முன்னைக் காட்டிலும்] அதிக அளவில் இந்தப் பிற பண்டங்களைப் தந்தாக வேண்டும். ஒரு குறிப்பிட்ட பண்டத்தின் விலையேற்றம் ஏற்படுத்தும் விளைவு என்னவாக இருக்கும்? செழித்தோங்கும் தொழில்பிரிவில் திரளான மூலதனம் கொட்டப்படும். அம்மூலதனம் வழக்கத்துக்கு அதிகமான இலாபத்தை ஈட்டித் தரும்வரை அல்லது இன்னும் சரியாகச் சொல்வதெனில், மிகை உற்பத்தியின் காரணமாக இத்தொழில்பிரிவின் உற்பத்திப் பொருள்களுடைய விலை உற்பத்திச் செலவுக்கும் கீழே வீழும்வரை, சாதகமான தொழில்பிரிவின் பகுதிகளுக்கு இவ்வாறு மூலதனம் திருப்பிவிடப்படுதல் தொடர்ந்து நடைபெறும். இதற்கு மாறாக, ஒரு பண்டத்தின் விலை அதன் உற்பத்திச் செலவுக்கும் கீழே வீழுமெனில், அப்பண்டத்தின் உற்பத்தியிலிருந்து மூலதனம் வெளியே எடுக்கப்படும். காலத்துக்கு ஒவ்வாததாகி, அதனால் அழிந்தொழிய வேண்டிய நிலைக்குத் தள்ளப்பட்டுள்ள தொழில்பிரிவைத் தவிர்த்துப் பிறவற்றில், மூலதனம் வெளியே எடுக்கப்படுவதன் காரணமாக, அத்தகைய ஒரு பண்டத்தின் உற்பத்தியானது (அதாவது அதன் வரத்து) தொடர்ந்து குறையும். எந்த அளவுக்கு எனில், அதன் வரத்து தேவைக்குச் சமமாய் ஆகி, அப்பண்டத்தின் விலை அதன் உற்பத்திச் செலவை ஈடுகட்டும் அளவுக்கு மீண்டும் உயரும்வரை அதன் உற்பத்தி குறையும். அல்லது இன்னும் சரியாகச் சொல்வதெனில், வரத்தானது தேவைக்கும் கீழே சரிந்து, அப்பண்டத்தின் விலை அதன் உற்பத்திச் செலவுக்கும் மேலே உயரும்வரை அதன் உற்பத்தி குறையும். ஏனெனில், ஒரு பண்டத்தின் நடப்பு விலை எப்போதும் அதன் உற்பத்திச் செலவைவிடக் கூடுதலாக அல்லது குறைவாக இருக்கிறது. மூலதனம் எவ்வாறு இடையறாது ஒரு தொழில்பகுதியிலிருந்து வெளியேறி இன்னொரு தொழில்பகுதியினுள் நுழைகிறது என்பதை நாம் காண்கிறோம். அதிக விலை அளவுக்கதிகமான மூலதன வருகையையும், குறைந்த விலை அளவுக்கதிகமான மூலதன வெளியேற்றத்தையும் ஏற்படுத்துகின்றன. எவ்வாறு வரத்து மட்டுமன்றி தேவையும்கூட உற்பத்திச் செலவால் நிர்ணயிக்கப்படுகிறது என்பதை வேறொரு கண்ணோட்டத்திலிருந்து நாம் விளக்க முடியும். ஆனால், இது நாம் எடுத்துக்கொண்ட சாரப்பொருளைவிட்டு விலகி நம்மை நெடுந்தொலைவு இட்டுச் சென்றுவிடும். எவ்வாறு வரத்து, தேவை இவற்றின் ஏற்றயிறக்கம் எப்போதும் ஒரு பண்டத்தின் விலையை உற்பத்திச் செலவுக்குத் திரும்பிவரச் செய்கிறது என்பதை இப்போதுதான் பார்த்தோம். ஒரு பண்டத்தின் உண்மையான விலை எப்போதும் நிச்சயமாக அப்பண்டத்தின் உற்பத்திச் செலவைவிடக் கூடுதலாக அல்லது குறைவாக இருக்கிறது. என்றாலும், ஏற்றமும் இறக்கமும் ஒன்றையொன்று சமன் செய்துவிடுகின்றன. எனவே, குறிப்பிட்ட ஒரு காலப்பகுதியில், தொழில்துறையின் எழுச்சியையும் வீழ்ச்சியையும் சேர்த்துப் பார்த்தால், பண்டங்கள் அவற்றின் உற்பத்திச் செலவுக்கு ஏற்ப ஒன்றுக்கொன்று பரிவர்த்தனை செய்து கொள்ளப்படுகின்றன. அப்பண்டங்களின் விலை இவ்வாறாக அவற்றின் உற்பத்திச் செலவால் நிர்ணயிக்கப்படுகிறது. உற்பத்திச் செலவால் விலை நிர்ணயிக்கப்படுவதை முதலாளித்துவப் பொருளாதார அறிஞர்களின் அர்த்தத்தில் புரிந்துகொள்ளக் கூடாது. பண்டங்களின் சராசரி விலை உற்பத்திச் செலவுக்குச் சமம், இதுவே விதி எனப் பொருளாதார அறிஞர்கள் கூறுகின்றனர். ஏற்றம் ஓர் இறக்கத்தின்மூலமும், இறக்கம் ஓர் ஏற்றத்தின்மூலமும் சரிக்கட்டப்படும் இந்த அராஜக (anarchic) இயக்கத்தை ஒரு தற்செயல் நிகழ்வாக அவர்கள் கருதுகின்றனர். இதைப்போன்றே நாமும் ஏற்றயிறக்கங்களை விதியாகவும், உற்பத்திச் செலவால் விலை நிர்ணயிக்கப்படுவதைத் தற்செயல் நிகழ்வாகவும் கருத முடியும். உண்மையில் வேறுசில பொருளாதார அறிஞர்கள் அவ்வாறே கருதியுள்ளனர். ஆனால், மேலும் நெருங்கிச் சென்று நோக்கினால், துல்லியமாக இந்த ஏற்றயிறக்கங்கள்தாம் தம்முடன் படுபயங்கர நாசங்களைக் கொண்டுவந்து, ஒரு பூகம்பம்போல் முதலாளித்துவச் சமுதாயத்தை அதன் அடித்தளங்களோடு ஆடிக் குலுங்க வைக்கின்றன என்பது தெரியும். துல்லியமாக, இந்த ஏற்றயிறக்கங்கள்தாம் விலையை உற்பத்திச் செலவோடு ஒத்துப் போகுமாறு கட்டாயப்படுத்துகின்றன. இந்த ஒழுங்கற்ற இயக்கத்தின் முழுமையில்தான் அதன் ஒழுங்கைக் காண வேண்டும். இந்தத் தொழில்துறை அராஜகத்தின் முழுமையான நிகழ்வுப் போக்கில், இந்தச் சுழல் இயக்கத்தில், போட்டியானது ஒரு மட்டுமீறிய மிகையை மற்றொரு மட்டுமீறிய மிகையால் ஈடுகட்டுகிறது எனலாம். இவ்வாறாக, பண்டங்களின் விலை உற்பத்திச் செலவுக்கு மேலே உயரும் காலங்கள், அது உற்பத்திச் செலவுக்குக் கீழே வீழும் காலங்களாலும், கீழ்விழும் காலங்கள் மேலுயரும் காலங்களாலும் சரிக்கட்டப்படுகின்றன என்பதற்கு உட்பட்டு, ஒரு பண்டத்தின் விலை உண்மையிலேயே அப்பண்டத்தின் உற்பத்திச் செலவால் நிர்ணயிக்கப்படுகிறது என்பதை நாம் காண்கிறோம். ஒரு தொழில்பிரிவின் குறிப்பிட்ட தனியொரு உற்பத்திப் பொருளுக்கு இது பொருந்தாது, அத்தொழில்பிரிவு முழுமைக்கு மட்டுமே பொருந்தும் என்பது உண்மையே. அதுபோலவே, ஒரு தனிப்பட்ட தொழிலதிபருக்கு இது பொருந்தாது, தொழிலதிபர்களின் ஒட்டுமொத்த வர்க்கத்துக்கு மட்டுமே பொருந்தும். [ஒரு பண்டத்தின்] விலை [அதன்] உற்பத்திச் செலவால் நிர்ணயிக்கப்படுகிறது என்று கூறுவது, ஒரு பண்டத்தின் விலை அதன் உற்பத்திக்குத் தேவைப்படும் உழைப்புநேரத்தால் நிர்ணயிக்கப்படுகிறது என்று கூறுவதற்குச் சமமாகும். ஏனெனில், உற்பத்திச் செலவு முதலாவதாக, மூலப்பொருள்களையும் உற்பத்திக் கருவிகள் முதலியவற்றின் தேய்மானத்தையும் உள்ளடக்கியுள்ளது. அதாவது, உற்பத்தி செய்யக் குறிப்பிட்ட வேலைநாட்கள் தேவைப்படும் தொழில்துறைப் பொருள்களை உள்ளடக்கியுள்ளது. எனவே, குறிப்பிட்ட அளவு உழைப்புநேரத்தைக் குறிக்கின்ற தொழில்துறைப் பொருள்களை உள்ளடக்கியுள்ளது எனலாம். உற்பத்திச் செலவு இரண்டாவதாக, கால அளவால் அளவிடப்படும் நேரடியான உழைப்பை உள்ளடக்கியுள்ளது. அடுத்த பகுதி: கூலி எதனால் நிர்ணயிக்கப்படுகிறது? முந்தைய பகுதி: கூலி என்பது என்ன? அது எவ்வாறு நிர்ணயிக்கப்படுகிறது?


குணமடைந்ததும் வீட்டிற்கு வர வேண்டும்; கொரோனாவால் பாதிக்கப்பட்டு சிகிச்சைப் பெற்றுவரும் சிஐஎஸ்எஃப் வீரர்களுக்கு அமித்ஷா அழைப்பு 2020-04-05@ 12:32:56 டெல்லி: சீனாவில் முதன் முதலாக கொரோனா வைரசின் அறிகுறி கடந்த ஆண்டு டிச.1-ம் தேதி கண்டறியப்பட்டு தற்போது 205 க்கும் மேற்பட்ட நாடுகளில் பரவி பாதிப்பை ஏற்படுத்தி வருகிறது. குறிப்பாக அமெரிக்கா, ஈரான், இத்தாலி, ஸ்பெயின் உள்ளிட்ட நாடுகள் கொரோனா தொற்றால் கடுமையாக பாதிக்கப்பட்டுள்ளன. உலகளவில் கொரோனாவால் 64,675 பேர் கொரோனா வைரசால் உயிரிழந்தனர். 1,201,443 பேர் பாதிக்கப்பட்டுள்ளனர். இந்தியாவில், தற்போது வரை கொரோனாவால் பாதிக்கப்பட்டு 77 பேர் உயிரிழந்துள்ளனர். பாதிக்கப்பட்டவர்களின் எண்ணிக்கை 3374 ஆக அதிகரித்துள்ளது. இதற்கிடையே, மத்திய தொழில்துறை பாதுகாப்புப் படையை (சிஐஎஸ்எஃப்) சேர்ந்த 11 வீரர்களுக்கு கொரோனா வைரஸ் தொற்று உறுதி செய்யப்பட்டது. இதனையடுத்து, தங்கியிருந்த முகாமில் துணை ராணுவத்தின் 152 வீரர்கள் முகாமில் இருந்து வெளியேற முடிவு செய்துள்ளனர். இதனையடுத்து வீரர்களை பாதுகாப்பாக வைத்திருக்க போதுமான முன்னெச்சரிக்கை நடவடிக்கைகளை எடுத்துள்ளதாக சிஐஎஸ்எப் தெரிவித்துள்ளது. பாதிக்கப்பட்டவர்கள் மும்பையில் உள்ள கஸ்தூரிபாய் மருத்துவமனையில் சிகிச்சை பெற்று வருகின்றனர். இந்நிலையில், வீரர்களை தொலைபேசியில் தொடர்பு கொண்டு பேசிய மத்திய உள்துறை அமைச்சர் அமித்ஷா, குணமடைந்ததும் வீட்டிற்கு வருமாறு அழைப்பு விடுத்துள்ளார். மேலும், நீங்கள் ஒரு நல்ல கடமையைச் செய்துள்ளீர்கள். நீங்கள் குணமடைய நாங்கள் அனைவரும் பிரார்த்தனை செய்கிறோம். நம்பிக்கையை இழக்காதீர்கள். மற்றவர்களின் நல்வாழ்வுக்காக நீங்கள் பணியாற்றியுள்ளீர்கள். கடவுள் உங்களுக்கு உதவுவார். உறுதியுடன் இருங்கள் மற்றும் கொரோனா வைரசுக்கு எதிராக போராடுங்கள் என்று அமித்ஷா வீரர்களிடம் கூறியுள்ளார். இதற்கு பதிலளித்த வீரர் ஒருவர், ‛ஐயா நீங்கள் எங்களுடன் இருக்கிறீர்கள், நாங்கள் கொரோனா வைரசை தோற்கடிப்போம் என பதிலளித்துள்ளார். பின்னர் பாதிக்கப்பட்ட அனைவரும் குணமடைந்ததும் தங்கள் வீட்டிற்கு வருமாறு அமித்ஷா அழைப்பு விடுத்தார். இதற்கு பதிலளித்த ஒரு வீரர், ‛நான் நிச்சயமாக உங்களை பார்க்க வருவேன். ஜெய்ஹிந்த் சார்,' என்று கூறியுள்ளார். மேலும் செய்திகள் தனியார் மருத்துவமனையில் பணியாற்றியவர் நெல்லூரில் கொரோனாவுக்கு டாக்டர் பலி: சிகிச்சை அளிக்க முன்வராத அரசு மருத்துவர்கள் குப்பையை அகற்றிய அமைச்சர் 81 கோடி பயனாளிகளுக்கு வழங்கலாம் 9 மாதங்களுக்கு தேவையான உணவு தானியம் கையிருப்பு: ராம்விலாஸ் பஸ்வான் தகவல் இந்தியாவில் பலி எண்ணிக்கை 273 ஆக உயர்ந்தது: பாதிப்பு 8,356 காலரா பரவியபோது மாஸ்க், கையுறை அணியாமல் வங்கதேசத்தில் சிகிச்சை அளித்தேன்: நினைவு கூர்ந்தார் தஸ்லிமா நஸ்ரீன் அகமதாபாத்தில் அதிரடி: முகக்கவசம் அணியாவிட்டால் 5,000 அபராதம், 3 ஆண்டு சிறை - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


text: முள்ளங்கி காய்கறிப் பயிர்கள் | பசுமைகுடில் முள்ளங்கி காய்கறிப் பயிர்கள் August 28, 2015 ChinnaAdmin PASUMAIKUDIL முள்ளங்கி காய்கறிப் பயிர்கள் பற்றி சில தகவல்கள்!! {பகிருங்கள்} . மண் மற்றும் தட்பவெப்பநிலை : அனைத்து வகையான மண்ணிலும் முள்ளங்கியை சாகுபடி செய்யலாம். அதிக விளைச்சல் பெற இயற்கையான எரு மிகுந்த இலேசான மணல் சார்ந்த கார அமில அளவு 5.5-6.8 கொண்ட வண்டல் நிலம் மிகவும் உகந்தது. பருவம் : முள்ளங்கியை வெப்பமண்டல சமவெளிப் பகுதி வெப்பம் குறைந்த குளிர்காலம் மற்றும் மழைக்காலங்களில் சாகுபடி செய்யலாம். மலைப் பிரதேசங்களில் கோடை மற்றும் மழைக்காலங்களில் பயிர் செய்யலாம். அதாவது மலைப் பகுதிகளுக்கு மார்ச் மாதம், சமவெளிப் பகுதிகளுக்கு பயிர் செப்டம்பர் மாதங்களில் பயிர் செய்யலாம். விதை அளவு : எக்டருக்கு 10 கிலோ நிலத்தை நன்கு உழுது தேவையான அளவுகளில் பாத்திகள் அமைத்து அவற்றில் வரிசைக்கு வரிசை 30 செ.மீ இடைவெளியிலும், செடிக்குச் செடி 10 செ.மீ இடைவெளியிலும் 1.25 செ.மீ ஆழத்திலும் விதைகளை விதைக்கவேண்டும். நன்கு மக்கிய தொழு எரு எக்டருக்கு 25 டன் கடைசி உழவின்போது இட்டு மண்ணுடன் நன்கு கலக்கவேண்டும். விதைப்பதற்கு முன் அடியுரமாக 25 கிலோ தழைச்சத்து 100 கிலோ மணிச்சத்து மற்றும் 50 கிலோ சாம்பல் சத்து இடவேண்டும். விதைத்த 30 நாட்கள் கழித்து 25 கிலோ தழைச்சத்து மேலுரமாக இடவேண்டும். நீர்ப்பாசனம் விதைப்பதற்கு முன்பும், பின்பு நன்கு முளைப்பதற்கும் தண்ணீர் கட்டவேண்டும். அதன் பின் மண்ணில் ஈரம் காய்ந்துவிடாமல் தேவைப்படும் பொழுது நீர் பாய்ச்சவேண்டும். களை கட்டுப்பாடு மற்றும் பின்செய்நேர்த்தி விதைத்த 15 நாட்களுக்குப் பிறகு ஒரு கைக்ளை எடுக்கவேண்டும். பிறகு வேர்களின் வளர்ச்சிக்கு, செடிகள் முளைத்த 15-20 நாட்களில் அதிக நெருக்கமாக உள்ள செடிகளைக் கலைத்துவிடவேண்டும். சாறு உறிஞ்சும் பூச்சிகளைக் கட்டுப்படுத்த மாலத்தியான் 0.01 சதவீதம் 10-15 நாட்கள் இடைவெளியில் 2-3 முறை தெளிக்கவேண்டும். வெள்ளைத்துருநோய் : இந்நோய் வராமல் தடுக்க விதைகளை திராம் மருந்துடன் ஒரு கிலோ விதைக்கு 2 கிராம் என்ற அளவில் விதை நேர்த்தி செய்து விதைக்கவேண்டும். வேரழுகல் நோய் : நோய் பாதிக்கப்பட்ட கிழங்கின் மைய்ப் பகுதியில் உள்ள திசுக்கள் அழுகுவதால் கிழங்கில் குழிகள் தோன்றுகின்றன. இதனால் செடிகள் வாடிவிடும். விதை உற்பத்திக்காக கிழங்கை நடும்போது இந்நோயின் தாக்குதல் அதிகமாக இருக்கும். எனவே கிழங்கை நடும்முன் அவற்றை அகரிமைசின் என்ற உயிர் எதிர்க்கொல்லியை ஒரு லிட்டருக்கு 100 மில்லி கிராம் என்ற விகிதத்தில் கலந்து நீரில் நனைத்து நடவேண்டும். விதைத்த 45 நாட்களில் கிழங்குகள் அறுவடைக்கத் தயாராகிவிடும். அறுவடைக்குமுன் இலேசாகத் தண்ணீர் பாய்ச்சவேண்டும். களைக்கொத்திகள் மூலம் மண்ணைக் கொத்தி செடிகளை வேருடன் பிடுங்கி எடுக்கவேண்டும்.


உண்மையில் அடிப்படையிலான பரீட்சைகளைத் தயாரிக்க உதவும் இந்த கருவிகளைப் பயன்படுத்துங்கள் ஒரு நினைவூட்டு சாதனம் என்பது நினைவகம் கருவியாகப் பயன்படுத்தக்கூடிய சொற்றொடர், ரைம் அல்லது படமாகும். இந்த சாதனங்கள் அனைத்து வயதினரும் மற்றும் அனைத்து படிப்புகளிலும் மாணவர்கள் பயன்படுத்தலாம். ஒவ்வொரு வகை சாதனமும் அனைவருக்கும் நன்றாக வேலை இல்லை, எனவே நீங்கள் சிறந்த வழிமுறையை கண்டுபிடிக்க முயற்சிக்க வேண்டியது அவசியம். நினைவூட்டிக் சாதனங்களின் வகைகள் குறைந்தது ஒன்பது வகையான நினைவூட்டு சாதனங்கள் உள்ளன. இந்த மிகவும் பிரபலமான மற்றும் பயனுள்ள சில: இசை நினைவுக்குறியீடுகள் . எழுத்துக்கள் பாடல் இந்த வகையான நினைவூட்டு சாதனத்தின் ஒரு எடுத்துக்காட்டு ஆகும், இது அனைத்து கடிதங்களையும் நினைவில் வைக்க எளிதாக்குகிறது. பெயர் நினைவூட்டல்கள் . இந்த அணுகுமுறையைப் பயன்படுத்த நீங்கள் நினைவில்கொள்ள வேண்டிய வரிசையின் முதல் எழுத்துக்களால் உருவாக்கப்படும் பெயரை உருவாக்கவும். உதாரணமாக, நீங்கள் பிரைவேட் லிமிட்டை நினைவில் வைத்திருந்தால். டிம் ஹால், நீங்கள் அத்தியாவசிய அமினோ அமிலங்கள் (பினிலாலனைன், வி அலீன், டி ஹிரோலைன், டி ரிப்டான், ஐசோலூசின், எச் ஐடிடின், எ ரைனைன், எல் யூசின், லைசைன்) நினைவில் வைத்திருப்பது மிகவும் எளிது. சொற்றொடர் நினைவூட்டல்கள் . "கிங் ப்ளே கார்டுஸ் ஆன் ஃபார்லிலி குட் மென்ட் வெல்வெட்" என்ற சொற்றொடரை நீங்கள் ஞாபகப்படுத்தினால், வாழ்க்கை வகைப்பாட்டின் பிரிவுகளின் வரிசையை நீங்கள் நினைவுப்படுத்தலாம்: K ingdom, P hylum, C lass, O rder, F amily, G enus, S ஓ, வி ஏரிட்டி. ரைம் நினைவுக்குறியீடுகள் . கொலம்பஸ் ஸ்பெயினிலிருந்து அமெரிக்காவிற்கு எந்த வருடம் சென்றது? "பதினான்கு நூறு மற்றும் தொன்னூறு இரண்டு கொலம்பஸ் கடல் நீல கடல்." கணித வெளிப்பாடுகள், நடவடிக்கைகளின் வரிசை முக்கியம். ஒரு கணிதப் பிரச்சனையைத் தீர்ப்பதற்கு ஒரு குறிப்பிட்ட வரிசையில் நீங்கள் நடவடிக்கைகளை மேற்கொள்ள வேண்டும். இந்த வரிசையில் அடைப்பு, பெருக்கல், பெருக்கல், பிரிவு, கூடுதலாக, கழித்தல். நீங்கள் நினைவில் வைத்துள்ள இந்த உத்தரவை நினைவில் கொள்ளலாம்: தயவுசெய்து என் அன்பே அத்தை சாலி மன்னிக்கவும். கிரேட் லேக்கின் பெயர்கள் சூப்பியர், மிச்சிகன், ஹுரன், ஏரி, ஒன்டாரியோ. கீழ்க்கண்டவாறே மேற்கிலிருந்து கிழக்கிலிருந்து நீங்கள் ஆர்டர் பெறலாம்: சூப்பர் மேன் ஒவ்வொருவருக்கும் உதவுகிறது. கிரகங்கள் (ஏழை ப்ளூட்டோ இல்லாமல்) புதன், வெள்ளி, பூமி, செவ்வாய், வியாழன், சனி, யுரேனஸ் மற்றும் நெப்டியூன் ஆகியவை. என் மிகுந்த கல்வியூட்டப்பட்ட தாய் தான் எங்களை நூடுல்ஸ் என்று அழைத்தார். உயிரியலில் வகைபிரித்தல் வரிசையானது இராச்சியம், ஃபைலம், வகுப்பு, ஆணை, குடும்பம், மரபணு, இனங்கள். இதற்கு பல நினைவூட்டல்கள் உள்ளன: கெவின் பாவம் கோவ் சில நேரங்களில் நல்லது என்று கூறுகிறார். கிங் பிலிப் நல்ல சூப் அவுட் சமைத்து. மனிதர்களுக்கான வகைபிரித்தல் வகைப்படுத்தல் எனவே, மனிதர்கள், வகைப்பாட்டின் வரிசையில் வரும்போது எங்கு பொருந்தும்? விலங்கு, சர்ட்டாடா, மம்மலியா, ப்ரிமிட்டே, ஹோமினீடே, ஹோமோ சேபியன்ஸ். இந்த நினைவூட்டு சாதனங்களில் ஒன்றை முயற்சிக்கவும்: அனைத்து கூல் ஆண்கள் அதிக Sideburns கொண்ட விரும்புகின்றனர். எவரும் நல்ல ஆரோக்கியமான சூடான குண்டு தயாரிக்க முடியும். மைட்டோசிஸ் (செல் பிரிவு) இன் கட்டங்கள் Interphase, Prophase, Metaphase, Anaphase, Telophase. அது முரட்டுத்தனமாக ஒலிக்கிறது: நான் ஆண்கள் Toads உள்ளன முன்மொழிய. ஃபிலிம் மோலூஸ்காவின் வகுப்புகள் மற்றும் துணை-வகுப்புகள் உயிரியல் வகுப்பிற்கான வகுப்பு மற்றும் மலாய்க்காரர்களின் துணை-வகுப்புகளை நினைவில் கொள்ள வேண்டுமா? ஜி - காஸ்ட்ரோபோடா CAN - (Cephalopodia துணை-வகுப்புகள்) கோலாய்டுகள், அம்மோனாய்டுகள், நாட்லாய்டுகள் முயற்சி: சில க்ளோப்சப்கள் மாய மக்கள் ஆனால் குழந்தைகள் பார்க்க முடியவில்லையே. ஒருங்கிணைப்பு இணைவுகளை நாம் இரண்டு பிரிவுகளாக இணைக்கும் போது பயன்படுத்தப்படுகிறது. அவர்கள்: மற்றும், அல்லது, அல்லது, அல்லது, இன்னும், அதனால். FANBOY ஐ ஒரு சாதனமாக நினைவில் கொள்ளலாம் அல்லது முழு தண்டனை நினைவூட்டல் முயற்சிக்கவும்: நான்கு ஏழுகள் Nibbled Big Orange Yams. அளவிலான இசை குறிப்புகள் E, G, B, D, F. ஒவ்வொரு குட் பாய் ஃபஜெக்டையும் குறிக்கிறது. வண்ண ஸ்பெக்ட்ரம் அனைத்து புலப்படும் நிறங்கள் நினைவில் கொள்ள வேண்டும்? அவர்கள் சிவப்பு, ஓ - ஆரஞ்சு, யா - மஞ்சள், ஜி - பச்சை, பி - நீலம் நான் - இண்டிகோ, வி - ஊதா. நினைவில் இருத்த முயற்சிசெய்: ரிச்சர்ட் ஆஃப் யோர் பேண்ட் வெய்ன் போரில். லிபிட்ஸ் - வரையறை மற்றும் எடுத்துக்காட்டுகள்


text: கொலம்பியாவில் வித்தியாசாமான தீர்ப்பை வழங்கிய நீதிமன்றம் !! ஓரினசேர்க்கையாம்!! - ATHIRVU.COM Home Unlabelled கொலம்பியாவில் வித்தியாசாமான தீர்ப்பை வழங்கிய நீதிமன்றம் !! ஓரினசேர்க்கையாம்!! கொலம்பியாவில் வித்தியாசாமான தீர்ப்பை வழங்கிய நீதிமன்றம் !! ஓரினசேர்க்கையாம்!! கொலம்பியாவில் ஓரினச்சேர்க்கை ஆண்கள் 3 பேரின் திருமணம் செல்லும் என்று கூறியுள்ள நீதிமன்றம் அதற்கு சட்டப்படி அங்கீகாரம் அளித்துள்ளது. கொலம்பியாவில் 3 ஆண்கள் திருமணத்திற்கு சட்ட அங்கீகாரம் அளித்த நீதிமன்றம் மெட்டலின்: அமெரிக்க நாடுகளில் ஒன்றான கொலம்பியாவில் கடந்த ஆண்டு 2016 ஏப்ரல் மாதம் ஓரினச் சேர்க்கை திருமணத்திற்கு அந்நாட்டு நீதிமன்றம் அனுமதி அளித்து உத்தரவு பிறப்பித்தது. அதன்படி, பல ஓரினச் சேர்க்கையாளர்கள், தங்களின் விருப்ப துணையை திருமணம் செய்து கொண்டனர். அந்த வகையில் தற்போது கொலம்பியாவின் பிரபல நடிகரான விக்டர் ஹீகோ பிராடா மற்றும் அவரது நண்பர்கள் விளையாட்டு ஆர்வலர் ஜான் அலிஜான்ட்ரோ ரோட்ரிகுஸ் மற்றும் பத்திரிக்கையாளர் மனுவல் ஜோஸ் பெர்முடெஸ் 3 பேரும் ஓரினச் சேர்க்கை செய்யும் ஒரே குடும்பம் என்ற அந்தஸ்தை பெற சட்ட அங்கீகாரம் கேட்டு கொலம்பியா நீதிமன்றத்தில் மனு அளித்திருந்தனர். இந்நிலையில் அவர்களின் கோரிக்கையை ஏற்ற நீதிமன்றம், அவர்கள் மூன்று பேரும் திருமணம் செய்து ஒரே வீட்டில் வசிக்க உரிமை வழங்கி உத்தரவிட்டது. இதுகுறித்து கருத்து தெரிவித்த வழக்கறிஞரும், ஓரினச் சேர்க்கை அமைப்பின் உரிமைகள் ஆர்வலர் ஜெர்மன் ரின்கான் பெர்பிட்டி கொலம்பியாவில் பல 3 ஓரினச் சேர்க்கையாளர்கள் இருக்கின்றனர். ஆனால் சட்ட அங்கீகாரம் பெற்ற 3 ஓரினச்சேர்க்கையாளர்கள் இவர்கள் தான் என்று கூறியுள்ளார். கொலம்பியாவில் வித்தியாசாமான தீர்ப்பை வழங்கிய நீதிமன்றம் !! ஓரினசேர்க்கையாம்!! Reviewed by Man One on Monday, June 19, 2017 Rating: 5


text: குழந்தை பேறுக்காக அனுமதிக்கப்பட்ட பெண் உயிரிழப்பு: கல்முனை ஆதார வைத்தியசாலையில் குழப்பம் | ilakkiyainfo குழந்தை பேறுக்காக வைத்தியசாலையில் அனுமதிக்கப்பட்ட பெண் உயிரிழந்தமை தொடர்பாக கல்முனை ஆதார வைத்தியசாலை முன்பாக அமைதியின்மை ஏற்பட்டது. வைத்தியர் அசமந்தப்போக்காக செயற்பட்டதாகவும் நீதியைப் பெற்றுத்தரக் கோரியும் குறித்த வைத்தியசாலைக்கு முன்னால் இன்று (சனிக்கிழமை) மதியம் ஒன்றுகூடிய உயிரிழந்த பெண்ணின் உறவினர்கள் மற்றும் பொதுமக்கள் இணைந்து எதிர்ப்பு நடவடிக்கையில் ஈடுபட்டனர். இதனால் அங்கு அமைதியின்மை ஏற்பட்டது. நேற்று வெல்லாவெளி பாக்கியல்ல சின்னவத்தை பகுதியைச் சேர்ந்த 34 வயதான மாசிலாமணி சிவராணி என்பவர் குழந்தை பேறுக்காக கல்முனை ஆதார வைத்தியசாலையில் அனுமதிக்கப்பட்டிருந்தார். இந்நிலையில், குழந்தைப் பேறுக்காக சிகிச்சை மேற்கொள்ளப்பட்ட நிலையில் ஆண் குழந்தை பிறந்துள்ளது. தொடர்ந்து குழந்தையை பிரசவித்த தாய்க்கு திடீரென உடல்நலக்குறைவு ஏற்பட்டது. இதையடுத்து மீண்டும் அவருக்கு அறுவைச் சிகிச்சை மேற்கொள்ளப்பட்டதாகவும் அந்த சிகிச்சை காரணமாகவே தாய் இறந்ததாகவும் உறவினர் ஒருவர் ஊடகங்களிடம் குறிப்பிட்டார். இதேவேளை, வைத்தியசாலையின் முன்னால் அமைதியின்மையை ஏற்படுத்திய சந்தேகத்தின்பேரில் ஐவர் கல்முனை பொலிஸாரால் கைதுசெய்யப்பட்டுள்ளனர்.


தீராத விளையாட்டுப் பிள்ளை: எல்லா ஃபோனும் ஃபோனல்ல.... நாங்கள் எல்லோரும் மடியில் செங்கல் மாதிரி பேஜரை கட்டிக்கொண்டு திரிந்தபோது எங்களோடு வேலைபார்த்த ஒரு விஷயாதி அளப்பரை பேர்வழி ஒருவர் மட்டும் தான் ரோடோர போலீஸ்காரர்கள் சைவ வைணவ ஆச்சார்யர்கள் கையிலிருக்கும் தண்டம் போல் எப்போதும் பாலிதீன் கவர் மாட்டி வைத்திருக்கும் வாக்கி டாக்கி மாதிரி ஒன்றை தூக்கமுடியாமல் தூக்கி வந்து பந்தா விட்டுக் காட்டினார். எப்போதும் அதை சுமந்திருக்கும் கையை ஆட்டி ஆட்டி எல்லோருக்கும் அந்த ஃபோன் தெரிய பேசுவார். சில சமயங்களில் தூரத்தில் இருந்து பார்க்கும் போது செவென் ஹில்ஸ் கோவிந்தா கையில் இருக்கும் சங்கு போலவே தோன்றும் அந்த பீஸ். எப்போதும் கையிலேயே வைத்திருந்ததும் நாங்கள் "அண்ணே கை வீங்கி ஆப்பரேஷன் செய்யப் போறாங்க பார்த்துக்கோங்க... கொஞ்சம் அடக்கி வாசிங்க.." என்று பணிவன்புடன் சொன்னவுடன் ஒரு பெல்ட்டில் சொருகி முடிக்கும் பை வாங்கி அதில் போட்டு பத்திரமாக வைத்துக்கொண்டார். ஒரு நாள் அண்ணன் அவசரமாக ஆபிஸில் மாடிப்படி ஏறுகையில் அதன் வெயிட் தாங்காமல் அது பெல்ட்டோடு அறுந்து விழுந்தது. பெல்ட் அறுந்தவுடன் ஃபோனை பிடிப்பதா அல்லது அவிழும் பேண்ட்டை பிடிப்பதா என்று தெரியாமல் திணறிவிட்டார் பாவம். அதற்க்கப்புறம் அதை பேண்ட் பையில் வைத்துப் பார்க்கும் விஷப்பரிட்சையை அவர் செய்து பார்க்கவில்லை. நாள்தோறும் அதை உள்ளங்கையிலேயே தாங்கி இருப்பதால், கை களைப்பு நீங்க அரை மணிக்கொருதரம் விரல்களை சொடுக்கு எடுத்துக்கொள்வார். அது ஒரு சீமன்ஸ் கம்பனியாரின் தயாரிப்பு. அதற்க்கு ஒரு கொம்பு வேறு இருக்கும். ஆண்டெனா. சட்டைபாக்கெட்டுக்கு மேல் அது துருத்திக்கொண்டு நின்று இவர் பெரிய ஆள் என்று காண்பிக்கும். ஃபோன் அரைக்கிலோ என்றால் அதன் சார்ஜர் ஒரு கிலோ. இரண்டையும் தூக்கி வருவதற்கு ஒரு மஞ்சள் கலர் துணிப்பை தேவைப்படும். இதை ஆபிஸிற்கு கொண்டுவருவதே அவருக்கு நல்ல ஒரு தேகப்பயிற்சி. ஜிம்முக்கு சென்று டம்பெல்ஸ் எல்லாம் தூக்கவே வேண்டாம். நான்கு கால்களுக்கு எடுத்து காதில் வைத்து பேசினால் போதும். உடல் களைத்து வயிற்றுக்கு பசி எடுத்துவிடும். எங்களுக்கெல்லாம் பேஜர் வந்தால் ஒரே பேஜாரு. எங்காவது டெலிபோன் பூத் பார்த்து அற்பசங்கைக்கு பேண்ட்டை பிடித்துக்கொண்டு ஒதுங்கும் அவசரத்தோடு ஓடுவோம். அவர் "கை"பேசி வைத்திருந்த சமயம் உள்ளே வரும் காலுக்கு கூட காசு கேட்டு பில் போட்டு தீட்டினார்கள். அந்தகாலத்தில் அது ஒரு ஸ்டேடஸ் சிம்பல். அவருக்கு மட்டும் பேஜர் கொடுக்காமல் அந்த அலைபேசி நம்பரில் கூப்பிட்டு "ஒண்ணுமில்லை சும்மாதான்" என்று அழும்பாக பேசி அவர் பர்ஸுக்கு வேட்டு வைப்போம். இந்த மாதிரியான ஃபோன் கூத்துக்கள் முடிந்து என் போன்ற தினக்கூலி சாமானியர்களும் மொபைல் வைத்துக்கொள்ளலாம், தயிர் சாதம் சாப்பிடுவோர் கூட தூக்குவதற்கு எளிதானது என்ற நிலை வந்தபோது தான் என் மச்சினி என்னுடைய இந்த கலியுக அவதாரத்தை பாராட்டும் விதமாகவோ அல்லது அவளது அக்காவை நான் மணம் முடித்து சாதனை படைத்த நாளுக்கோ நோக்கியாவின் 3310 மொபைல் போன் வாங்கி பரிசளித்தாள். அதை இப்போது எங்காவது அருங்காட்சியகத்தில் மக்கள் பார்வைக்கு வைத்திருக்கலாம். ஒன்னாவது படிக்கும் என் இளைய மகள் அந்த 3310 ஃபோனை அக்கக்காக பிரித்து மொபைல் ஃபோன் ரிப்பேர் பயின்று கொண்டிருக்கிறாள். அதன் முதல் ஸ்க்ரீனில் பச்சை கருப்பு வெள்ளை கலர்களின் கலப்பில் ஒரு சிறிய கையை பெரிய கை பற்றிக்கொள்ள கூப்பிடும். இனிமேல் இதை உபயோகித்தால் என்போன்ற சிறியகைகள் கூட பெருங்கை போல ஆகலாம் என்பதன் உள்ளர்த்தம் நிறைந்த படம்தான் அது என்று நினைக்கிறேன். மடியில் கனம் இருந்ததால் வழியில் பயமில்லை. இரவில் தனியாக வரும்போது அதுதான் நம்முடைய லைசென்ஸ் இல்லா துப்பாக்கி. பாதுகாப்பு கருவி. யாராவது கிட்ட வந்து பயமுறுத்தினால் தெம்பாக தூக்கி அடித்தால் எதிராளியின் கை கால்களில் பட்டால் நிச்சயம் ஃபராக்ச்சர் ஆகிவிடும். நெஞ்சில் பட்டால் ஆள் அவுட். ஃப்ரீயாக குடுத்தால் பினாயிலைக் கூட குடிக்கும் நாம் கிஃப்ட் ஆக வந்ததென்று அந்த ஃபோனை வாங்கி வைத்திருந்தது, தெம்புக்காக இரவில் ஒரு அரை டம்பளர் பால் கூடக் குடிக்கும் நிலைமைக்கு தள்ளப்பட்டேன். தானம் கொடுத்த ஃபோனை வெயிட் போட்டு பார்க்கக் கூடாதுதான். ஸாரி. ரொம்பவும் கருப்பு/வெள்ளை/பச்சை பார்த்து பார்த்து அந்த மூன்று கலர்களும் பழைய தமிழ் சாமிபடங்களில் கே.ஆர்.விஜயா பின்னால் தோன்றும் கலர்கள் போல் கண்களில் ஆடிக்கொண்டே இருந்ததால் இரண்டாண்டுகளுக்குப் பிறகு இன்னொரு நோக்கியா கைக்காசு போட்டு வாங்கினேன். இப்போது கூட எனக்கு அந்த மாடல் நம்பர் சொல்வது கொஞ்சம் கஷ்டம். முன்பெல்லாம் நம்பர் மட்டும் வைத்தவர்கள் இப்போது ஆல்பா நியூமரிக்கில் பெயர் சூட்டுகிறார்கள். அந்த ஃபோனில் கொஞ்சம் கலர் தெரியும், எடை கம்மி, பாக்கெட்டில் தைரியமாக வைத்துக்கொள்ளலாம், பாக்கெட் கிழியாது, தம்மாதூண்டு ஃப்ரிகுவன்சி சேர்த்து ஏதோ காது கொடுத்து கேட்கலாம் போல இருக்கும் சங்கீதம் பாட வைத்திருந்தார்கள். அதற்க்கப்புறம்தான் நாட்டில் எவ்வளவு ஃபோன்களடா ஒவ்வொன்றிலும் எவ்வளவு மாடல்களடா மடக்கி, நிமிர்த்தி, திறந்து, மூடி என்று பலவகைகளிலும் பேசும்படியாக. எவ்வளவோ மாடல்கள் ஃபோன் வந்தாலும் "அப்புறம்.. என்ன சாப்டாச்சா?" "பொண்டாட்டி ஊருக்கு போயிட்டாளா? தங்கமணி என்சாய்..." "சும்மாதான்.. போரடிக்குதுன்னு..." "பக்கத்து வீட்டு நீலு அந்த பேக்கரிக்காரனோட ஓடிப் போய்ட்டாளாமே" "மாமியாரை காசி பக்கம் ஷேத்ராடம் அனுப்பிட்டேன். பதினஞ்சு நாளைக்கு கொசுத்தொல்லை இல்லை" "ஐயோ. அவன் சரியான போர். போனை எடுத்தா வைக்க மாட்டான்டா." என்று இது போன்ற பேச்சுக்கள் மட்டும் மாறவேயில்லை. பட உதவி: www.electroschematics.com, www.robertandrews.com Posted by RVS at Friday, August 13, 2010 //ஃப்ரீயாக குடுத்தால் பினாயிலைக் கூட குடிக்கும் நாம் கிஃப்ட் ஆக வந்ததென்று அந்த ஃபோனை வாங்கி வைத்திருந்தது, தெம்புக்காக இரவில் ஒரு அரை டம்பளர் பால் கூடக் குடிக்கும் நிலைமைக்கு தள்ளப்பட்டேன். // யாரவது பாட்டரி ஆபெரடேட் பொம்மைகள் வாங்கி தந்தாலும்.. இதே கதைதான்.. ( இருநூறு ரூபாய் பொம்மைக்கு, நாம பாட்டரி செலவு ஐநூறாவது செஞ்சிருப்போம்..) you are 100% correct Madhavaa..


text: நம் நாடு முழுவதும் 35 ஆயிரம் மருத்துவமனைகளில் உள்ள மருத்துவ காப்பீட்டுத் திட்டங்கள் குறித்த தகவல்களை தெரிந்து கொள்வதற்கு தனி வலைத்தளம் ஒன்றை இந்திய காப்பீட்டு ஒழுங்குமுறை மேம்பாட்டு ஆணையம் (இரிடா) அறிமுகப்படுத்தியுள்ளது. மருத்துவ காப்பீட்டுத்திட்டங்கள் குறித்த அனைத்து விவரங்களையும் ஒரே இடத்தில் தெரிந்து கொள்ளும் வகையில் இந்த வலைத்தளம் அறிமுகம் செய்யப்பட்டுள்ளது. இரிடா உருவாக்கியுள்ள காப்பீட்டு தகவல் பிரிவில் 35 ஆயிரம் மருத்துவமனைகள் பதிவு செய்துள்ளன. இந்த மருத்துவமனைகளில் உள்ள மருத்துவ சேவை வசதி, செலவீனம், இழப்பீடு கோரிக்கை உள்ளிட்ட பல்வேறு தகவல்களை புதிதாக உருவாக்கப்பட்டுள்ள 'ரோகினி' வலைத்தளத்தில் பெறலாம்.


தைப்பிங் - தமிழ் விக்கிப்பீடியா தைப்பிங் (மலாய்: Taiping ) மலேசியாவின் பேராக் மாநிலத்தில் இரண்டாவது பெரிய நகரம். மலேசியாவிலேயே அதிகமாக மழை பெய்யும் இடம். அழகிய பூங்காக்கள், அழகான குளங்கள் சூழ்ந்துள்ள ஒரு ரம்மியமான நகரம். ஓய்வு எடுக்க மலேசியாவிலேயே மிகச் சிறந்த இடம் என்று மலேசிய மக்கள் கருதுகின்றனர். வருடம் முழுமையும் மழை பெய்வதால் எப்போதும் இங்கு குளிர்ச்சியாக இருக்கும். (太平) அடைபெயர்(கள்): மழை நகரம், பாரம்பரிய கலாசார நகரம் லாருட், மாத்தாங் & செலாமா நகராண்மைக் கழ்கம் • மாவட்ட அதிகாரி டத்தோ முகமது பின் மோர்சிடி [1] துவான் ஒமார் பின் சாட் [2] மதிப்புமிகு நிகா கோர் மிங் (ஜனநாயகச் செயல் கட்சி) [3] ஈப்போ மாநகருக்கும் ஜோர்ஜ் டவுன் மாநகருக்கும் நடுமையத்தில் தைப்பிங் இருப்பதால் பொதுப் போக்குவரத்துப் பிரச்னைகளும் குறைவு. ஈப்போ மாநகரத்தில் இருந்து வடக்கே 72 கி.மீ. தொலைவில் இருக்கிறது. 2010 ஆம் ஆண்டு கணக்கெடுப்பின் படி தைப்பிங் நகரத்தின் மக்கள் தொகை 217,658.[4] இவர்களில் சீனர்கள் 57%, மலாய்க்காரர்கள் 28%, இந்தியர்கள் 11%. தைப்பிங் நகரம் 1876 லிருந்து 1937 வரை பேராக் மாநிலத்தின் தலைநகரமாகவும் விளங்கி வந்துள்ளது. 1938ல் ஈப்போ[5] நகரம் மாநிலத் தலைநகரமாக மாறியதும் தைப்பிங் இரண்டாம் நிலையை அடைந்தது. மலேசியர்கள் பலர் பணி ஓய்வு பெற்றதும் தைப்பிங் நகருக்குப் புலம் பெயர்கின்றனர். அங்கே வீடுகளை வாங்கித் தங்களின் ஓய்வு காலத்தைக் கழிக்க விரும்புகின்றனர். உணவுப் பொருட்களின் விலை இங்கு சற்றுக் குறைவாக இருப்பதுவும் ஒரு முக்கிய காரணமாக அமைகின்றது. 1.1 டத்தோ லோங் ஜாபார் 1.2 லாருட் பெயர் வந்த கதை 1.3 அரியணைப் போட்டி 1.4 சீனர்களின் குழுக்கள் 1.5 ஜேம்ஸ் பர்ச் கொலை 2 தைப்பிங் சாதனைகள் 3 தைப்பிங் புறநகரங்கள் 4 உடல் நல மையங்கள் 6 ஆவணங்கள் 19ஆம் நூற்றாண்டில் ஈயம் இருப்பது கண்டுபிடிக்கப் பட்டதும் தைப்பிங்கைச் சுற்றி இருந்த பகுதிகள் மிகத் துரிதமாக வளர்ச்சி காணத் தொடங்கின. ஈயச் சுரங்கங்களில் வேலை செய்ய ஆயிரக் கணக்கானோர் தைப்பிங்கிற்கு வர வழைக்கப் பட்டனர். குறிப்பாகச் சீனர்கள் அதிகமாகச் சீனாவில் இருந்து வந்தனர். 1870 ஆம் ஆண்டுகளில் சீனக் குடியேற்றவாசிகளுக்குள் பலத்த போட்டி மனப்பான்மை உருவாகியது. அவர்களுக்குள் கும்பல், கோஷ்டித் தகராறுகள் அதிகமாயின. ஈய லம்பங்களில் தங்களின் பாதுகாப்புகளுக்காக இரகசியக் கும்பல்களைத் தோற்றுவித்துக் கொண்டனர். அடிக்கடி சண்டை போட்டுக் கொண்டனர். இந்த இரகசியக் கும்பல்களின் மோதல்கள் ஓர் உச்சக் கட்டத்தை அடைந்தன. அதனால், ஆங்கிலேயர்கள் அந்த மோதல்களில் தலையிட்டுச் சமரசம் செய்ய வேண்டிய ஒரு நிலைமையும் ஏற்பட்டது. அது ஒரு வகையில் ஆங்கிலேயர்களுக்குச் சாதகமாக அமைந்தன. டத்தோ லோங் ஜாபார்தொகு அதன் விளைவாக தைப்பிங்கை ஆங்கிலேயர்கள் தங்கள் கட்டுப்பாட்டின் கீழ் கொண்டு வந்தனர். அப்போது தைப்பிங் நகரம் லாருட், மாத்தாங், செலாமா மாவட்டங்களுக்குத் தலைப் பட்டணமாக இருந்தது. தைப்பிங்கிற்கு ’கிலியான் பாவு’ (Klian Pauh) எனும் மற்றொரு பெயரும் உண்டு. கிலியான் என்றால் ஈயச் சுரங்கம். பாவு என்றால் மாம்பழம். ஆங்கிலேயர்கள் தைப்பிங்கைத் தங்களின் கட்டுப்பாட்டிற்குள் கொண்டு வருவதற்கு முன்னர் டத்தோ லோங் ஜாபார் என்பவர் அதன் மாவட்ட ஆளுநராக இருந்தார். பேராக் சுல்தான் அவருக்கு அதிகாரம் வழங்கி இருந்தார். டத்தோ லோங் ஜாபாருக்குப் பின் அவருடைய மகன் நிகா இப்ராஹிம் என்பவரும் தைப்பிங் மாவட்ட ஆளுநராக இருந்தார். லாருட் பெயர் வந்த கதைதொகு டத்தோ லோங் ஜாபார், தைப்பிங் வரலாற்றில் மிகவும் முக்கியமானவர். 1848 ஆம் ஆண்டு லாருட்டில் ஈயம் கண்டுபிடிப்பதில் இவர் முக்கிய பங்காற்றினார். லாருட்டில் ஈயம் கண்டுபிடிக்கப் பட்டதைப் பற்றி ஒரு வரலாற்றுக் கதையும் உண்டு. டத்தோ லோங் ஜாபாரிடம் லாருட் எனும் பெயரில் ஒரு யானை இருந்தது. அவர் பயணம் செய்யும் போது அந்த யானையையும் உடன் அழைத்துச் செல்வார். ஒரு நாள் அந்த யானை காணாமல் போய்விட்டது. பல இடங்களில் தேடியும் கிடைக்கவில்லை. பின்னர் மூன்று நாட்கள் கழித்து அதுவே அவரைத் தேடி வந்தது. அதன் உடல் முழுமையும் சேறும் சகதியுமாக இருந்தது. அத்துடன் அதன் கால்களில் ஈயச் சுவடுகளும் காணப்பட்டன. ஈயம் இருப்பது கண்டுபிடிக்கப் பட்டதும் அந்த இடத்தைத் தேடிச் சென்றார்கள். பின்னர் அந்த இடத்திற்கு யானையின் பெயரான லாருட் என்று வைக்கப் பட்டது. மலேசியாவில் அதிகமாக ஈயம் தோண்டி எடுக்கப் பட்ட இடங்களில் லாருட் மிக முக்கியமான இடமாக இருக்கின்றது. லாருட் எனும் இடத்திற்கு மலேசிய வரலாற்றில் தனி இடம் உண்டு. 1850ல் லாருட் மாவட்டம் டத்தோ லோங் ஜாபாருக்கு அன்பளிப்பு செய்யப் பட்டது. அரியணைப் போட்டிதொகு அப்போது பேராக் சுல்தானாக இருந்த ராஜா மூடா நிகா அலியின் தலைமையில் பேராக் தெமாங்கோங், பாங்லிமா புக்கிட் காந்தாங், பாங்லிமா கிந்தா, ஷா பண்டார், ஸ்ரீ அடிக்கா ராஜா ஆகியோர் ஒன்று இணைந்து அந்த அன்பளிப்பைச் செய்தனர். 1857ல் பேராக் சுல்தான் இறந்ததும் பேராக் அரியணைக்குப் பலத்த போட்டிகள் ஏற்பட்டன. உட்பூசல்கள் தலைவிரித்தாடின. அரச குடும்பத்தினர் இரு பிரிவுகளாகப் பிரிந்தனர். அப்போது தைப்பிங்கில் இருந்த இரு இரகசிய கும்பல்களில் ஆளுக்கு ஒரு தரப்பில் சேர்ந்து கொண்டனர். இரு தரப்பினரும் பழி வாங்கும் படலத்தில் இறங்கினர். 1857ல் டத்தோ லோங் ஜாபார் இறந்ததும் அவருடைய மகன் நிகா இப்ராஹிம் என்பவர் லாருட் மாவட்டத்தின் ஆளுநராகப் பதவி ஏற்றார். அவர் பதவி ஏற்றதும் மேலும் பல சீனர்களை லாருட்டிற்கு அழைத்து வந்தார். இந்தக் கட்டத்தில் இரு பெரும் சீனக் குழுக்கள் உருவாகின. ஒரு குழு ‘ஐந்து சங்கங்கள்’ என்று பெயர் வைத்துக் கொண்டது. சீனர்களின் குழுக்கள்தொகு மற்றொன்று ‘நான்கு சங்கங்கள்’ என்று பெயர் வைத்துக் கொண்டது. ‘ஐந்து சங்கங்கள்’ குழு கிலியான் பாவுவில் உள்ள ஈயச் சுரங்கங்களில் வேலை செய்தது. ‘நான்கு சங்கங்கள்’ குழு கிலியான் பாருவில் உள்ள ஈயச் சுரங்கங்களில் வேலை செய்தது. ‘ஐந்து சங்கங்கள்’ குழு சீன இனத்தில் ஹாக்கா பிரிவைச் சேர்ந்தது. அதை ஹோ குவான் 五館 அல்லது 五群 என்று அழைத்தனர். ‘நான்கு சங்கங்கள்’ குழு கண்டனீஸ் பிரிவைச் சேர்ந்தது. இதை சி குவான் 四館 என்று அழைத்தனர். கண்டனீஸ் பிரிவைச் சேர்ந்த ஹோ குவான் குழுவிற்கு கீ கின் 義興私會黨 கும்பல் என்றும் ஹாக்கா பிரிவைச் சேர்ந்த குழுவிற்கு ஹாய் சான் கும்பல் என்று அழைக்கப் பட்டது. இந்த இரு கும்பல்களும் இரகசியக் கும்பல்கள். இவை இரண்டுக்கும் இடையே அதிகாரப் போர் நடந்து வந்தது. இந்தக் கால கட்டத்தில் அதாவது 1860 களில் சீனாவில் தைப்பிங் புரட்சி நடைபெற்றது. சீனாவில் உள்ள தைப்பிங் வேறு. மலேசியாவில் இருக்கும் தைப்பிங் வேறு. சீனத் தைப்பிங் புரட்சியில் இருந்து நிறைய ஹாக்கா சீனர்கள் ஆயிரக் கனக்கில் தப்பித்து மலேசிய ஈயச் சுரங்கங்களுக்கு ஓடி வந்தனர். அதனால் ஈயச் சுரங்கத் தொழில் லாருட் வட்டாரத்தில் மிகவும் துரிதமாக வளர்ச்சி கண்டது. ஜேம்ஸ் பர்ச் கொலைதொகு 1875ல் ஈப்போவில் ஓர் அதிர்ச்சியான நிகழ்ச்சி நடைபெற்றது. டத்தோ மகாராஜா லேலா என்பவரால் பாசீர் சாலாக் எனும் இடத்தில், அப்போதைய பேராக் மாநில ஆங்கிலேய ஆளுநர் ஜேம்ஸ் பர்ச் கொலை செய்யப் பட்டார். அதனால் பேராக்கில் பல குழப்பங்கள் ஏற்பட்டன. மாநிலத் தலைநகரம் ஈப்போவில் இருந்து தைப்பிங்கிற்கு உடனடியாக மாற்றம் செய்யப் பட்டது. இருப்பினும், தைப்பிங் நகரத்தின் ஈயச் சுரங்கத் தொழில் தொடர்ந்து வளர்ச்சி கண்டு வந்தது. நாட்டின் முதல் இரயில் சேவை தொடங்கியது. தைப்பிங் நகரத்திற்கும் போர்ட்வெல்ட் என்று அழைக்கப் படும் கோலா செபாத்தாங் எனும் இடத்திற்கும் 1885 ஜூன் மாதம் முதல் தேதி மலேசியாவின் முதல் இரயில் பாதை போடப் பட்டது. 1900 ஆம் ஆண்டிற்குள் முதல் ஆங்கில நாளிதழ் தைப்பிங்கில் பிரசுரம் ஆனது. முதல் ஆங்கிலப் பள்ளிக்கூடம் கட்டப் பட்டது. பேராக் அரும் பொருள் காட்சியகம் அமைக்கப்பட்டது. ஈய இருப்பு என்பது நிலையானது அல்ல. ஒரு கட்டத்தில் அந்த இருப்பு ஒரு முடிவிற்கு வரும். அதே போலத் தான் தைப்பிங்கிலும் நடந்தது. காலப் போக்கில் அங்கு கைவசம் இருந்த ஈய இருப்பு தீர்ந்து போனது. அதற்குப் பதிலாக இப்போது ரப்பர், செம்பனைத் தோட்டங்கள் வந்து விட்டன. பழைய வளப்பத்துடன் தைப்பிங் பீடு நடை போட்டு வருகின்றது. தைப்பிங் சாதனைகள்தொகு தைப்பிங் நகரின் ஈய வளம், மாநிலத் தலைநகரம் என்கிற தகுதி உயர்வு போன்றவை அந்த நகரத்திற்குப் பல சாதனைப் பதிவுகளை வழங்கியுள்ளன. 1844 ஆம் ஆண்டில் இருந்து அந்தச் சாதனைகளின் பட்டியல் நீண்டு வருகின்றது. மலேசிய நாட்டின் 40 முதல் சாதனைகள் தைப்பிங்கில் படைக்கப் பட்டு உள்ளன. இவற்றை தைப்பிங் நகராண்மைக் கழகம் வழங்கியுள்ளது. தீபகற்ப மலேசியாவின் முதல் ஈயச் சுரங்கம் (1844) நாட்டின் முதல் உல்லாசத் தளம் - மெக்ஸ்வல் மலை (1844) முதல் நீச்சல் குளம் - கோரனேஷன் நீச்சல் குளம் (1870) முதல் பள்ளிவாசல் - துங்கு மந்திரி பள்ளிவாசல் (1870) முதல் ஓய்வகம் (1870) முதல் பீரங்கிப் படை (1870) * முதல் மாஜிஸ்திரேட் நீதிமன்றம் (1874) முதல் பெங்குளு கிராமத் தலைவர் அலுவலகம் (1875) முதல் ஆங்கிலேய ஆளுநர் மாளிகை (1877) முதல் துறைமுகம்- போர்ட் வெல்ட் (1877) முதல் ஆங்கிலப் பள்ளி - கமுந்திங் மத்தியப் பள்ளி (1878) போலீஸ் படை (1879) அரசாங்க அலுவலகங்கள் (1879) அஞ்சல் தொலைத் தொடர்பு அலுவலகம் (1880) பூக்குளம் - தைப்பிங் பூக்குளம் (1880) தைப்பிங் பொது மருத்துவமனை (1880) சங்கம் - நியூ கிளப் (1880) மன்றம் - பேராக் மன்றம் (1881) முதல் இரயில்வே நிலையம் (1881) பேராக் அரும் பொருள் காட்சியகம் (1883) தைப்பிங் சந்தை (1884) தைப்பிங் சிறை(1885) இரயில் பாதை - தைப்பிங்கில் இருந்து போர்ட் வெல்ட் வரை(1885) பேராக் குதிரைப் பந்தயக் கழகம் (1886) தைப்பிங் ஆல் செயிண்ட் மாதாகோயில் (1886) பெண்கள் பள்ளி - திரேச்சர் மெதடிஸ்ட் பெண்கள் பள்ளி (1889) தைப்பிங் மணிக்கூண்டு (1890) நகர ஓய்வு மைதானம் (1890) மலாய் நாளிதழ் - ஸ்ரீ பேராக் (June 1893) ஆங்கில நாளிதழ் - பேராக் பாய்னியர் (July 4, 1894) தமிழ் நாளிதழ் - பேராக் வர்த்தமணி (1894) இராணுவப் படை - மலாய் மாநிலப் படை (1896) ஆசிரியர் கல்லூரி - மலாய் ஆசிரியர் பயிற்சிக் கல்லூரி இலங்கையர் சங்கம் (1899) பஞ்சாபியர் சங்கம் - மலாயா கல்சா திவான் சங்கம் (1903) இந்தியர் சங்கம் (1906) பொழுதுபோக்கு மைதானம் - கோரனேஷன் மைதானம் (1920s) விமானத் திடல் - தெக்கா விமானத் திடல் (1930) கோல்ப் திடல் - தைப்பிங் கோல்ப் திடல் நூலகம் - மெர்டேக்கா நூலகம் தீயணைப்புப் படை தைப்பிங் புறநகரங்கள்தொகு தைப்பிங் ஒரு பெரிய நகரமாக இருந்தாலும், அதைச் சுற்றி பல புதிய பழைய குடியிருப்புப் பகுதிகள் உள்ளன. பல புறநகர்ப் பகுதிகளும் உள்ளன. அவற்றின் விவரங்கள்: கமுந்திங் அவுலோங் பொக்கோ ஆசாம் ஆயர் கூனிங் சங்காட் ஜெரிங் ஜெலுத்தோங் கிராமம் சே கிராமம் பாவு கிராமம் தேவ் கிராமம் சங்காட் ஈபோல் புக்கிட் கந்தாங் உலு துப்பாய் கிராமம் துப்பாய் தொழில்துறைப் பகுதி பச்சை வீடு பகுதி அசாம் கும்பாங் புக்கிட் ஜானா கம்போங் போயான் லாருட் ஈயம் கிலியான் பாவு தைப்பிங் ஹைட்ஸ் ஆயர் பூத்தே கம்போங் பினாங் மாத்தாங் கோலா செபாத்தாங் கம்போங் செண்டுக் தெங்கா உடல் நல மையங்கள்தொகு தைப்பிங் நகரின் முக்கியமான உடல் நல மையங்கள் தைப்பிங் மருத்துவமனை செலாமா மருத்துவமனை தைப்பிங் பொது மருத்துவகம் தைப்பிங் மெடிக்கல் செண்டர் அப்போலோ மெடிக்கல் செண்டர் கொலாம்பியா ஆசியா மருத்துவமனை பொக்கோக் அசாம் மருத்துவகம் கமுந்திங் மருத்துவகம் சங்காட் ஜெரிங் மருத்துவகம் போர்ட் வெல்ட் மருத்துவகம் லாருட் மெடிக்கல் செண்டர் தைப்பிங் பூந்தோட்டக் குளம் - Taiping Lake Gardens மெஸ்வல் குன்று பேராக் அரும் பொருள் காட்சியகம் தைப்பிங் வனவிலங்கம் & இரவு காணுலா - Night Safari தைப்பிங் போர் வீரர்கள் கல்லறை ஆங்கிலேய ஆளுநர் மாளிகை (1877) காப்பித்தான் சுங் கீ நகர மாளிகை புக்கிட் ஜானா கோலப் திடல் புக்கிட் மேரா சுற்றுலா மையம் பர்மியர் குளம் சீனப் புலிகள் இல்லம் ஆஸ்டின் நீச்சல் குளம் தாமான் சூரியா ஆற்றுப் படுகை துப்பாய் புத்த சமயக் கல்லறை சீகியர் குர்ட்வாரா துப்பாய் சீனக் கல்லறை தைப்பிங் நூலகம் தைப்பிங் விமானத் திடல் சுல்தான் யூசோப் விளையாட்டு அரங்கம் துரோங் சுடுநீர் கிணறுகள் கோலா செபாத்தாங் வனவிலங்கு காட்டுப் பகுதி நிகா இப்ராஹிம் கோட்டை நிங் பூ பி நீறூற்று பிரிட்டிஷ் போர் வீரர்கள் கல்லறை--ksmuthukrishnan 19:33, 28 மே 2011 (UTC) Travel Times 2, New Straits Times, 5 September 2001 Article on Taiping by the Star News on Taiping and surrounding areas Taiping - Wikivoyage Travel to Taiping, Bandar Warisan Hainanese Food @ Yut Sun Restaurant, Taiping "https://ta.wikipedia.org/w/index.php?title=தைப்பிங்&oldid=2764825" இருந்து மீள்விக்கப்பட்டது Last edited on 22 சூன் 2019, at 22:54


பசி அல்லது ருசி எதுவாக இருந்தாலும் நொடியில் செய்து சாப்பிட சீஸ் பிரெட் சாண்ட்விச் | make cheese bread sandwich recipe for chat – News18 Tamil பசி அல்லது ருசி எதுவாக இருந்தாலும் நொடியில் செய்து சாப்பிட சீஸ் பிரெட் சாண்ட்விச் சீஸ் பிரெட் சாண்ட்விச் எப்போதும் அவசரத் தேவைக்கு சீஸ் மற்றும் பிரெட் வீட்டில் வைத்துக்கொள்ளுங்கள். இப்படி பசியின் தேவைக்கோ, ருசியின் தேவைக்கோ பயன்படுத்திக்கொள்ளலாம். Last Updated : November 15, 2021, 19:43 IST சீஸ் என்பது சாட் உணவு மட்டுமல்லாது நம் பசியை அவ்வப்போது ஆற்றவும் உதவும். அதுவும் பசியின் போது ருசியாகவும் கிடைத்தால் அதுதான் நமக்கு விருந்து. அந்த வகையில் எப்போதும் அவசரத் தேவைக்கு சீஸ் மற்றும் பிரெட் வீட்டில் வைத்துக்கொள்ளுங்கள். இப்படி பசியின் தேவைக்கோ, ருசியின் தேவைக்கோ பயன்படுத்திக்கொள்ளலாம். பிரெட் - 2 வெங்காயம் -2tbsp மிளகுப் பொடி - கொஞ்சம் சுவைக்காக சீஸ் -2tbsp வெண்ணெய் - 1 tsp ஒரு கிண்ணத்தில் முட்டையை உடைத்து ஊற்றி நன்கு அடித்துக்கொள்ளுங்கள். பின் அதில் வெங்காயம், பச்சை மிளகாய், மஞ்சள், உப்பு சேர்த்து கலக்கிக்கொள்ளுங்கள். பின் சீஸ் துருவி அதையும் கலந்துகொள்ளுங்கள். வெஜிடபிள் வெள்ளை குருமா செய்ய ரெசிபி! இதை தற்போது முட்டை ஆம்லெட்டாக தவாவில் ஊற்றி பெப்பர் தூவி வாட்டி எடுக்கவும். அடுத்ததாக பிரெட்டை வெண்ணெய் தடவி இரு புறமும் வாட்டி எடுத்து அதன் நடுவே ஆம்லெட்டை இரண்டாக பிரித்து ஒன்றன் மேல் ஒன்றாக வைக்கவும். தற்போது மீண்டும் தவாவில் வைத்து பிரட்டை அழுத்தியவாறு இரு புறமும் வெண்ணெய் ஊற்றி வாட்டி எடுக்கவும். அவ்வளவுதான் சீஸ் ஆம்லெட் சாண்ட்விச் தயார். First published: November 15, 2021, 19:52 IST Chat RecipesCheeseSandwich recipes


டாலஸ் மேவரிக்ஸ் (Dallas Mavericks) என். பி. ஏ.-இல் ஒரு கூடைப்பந்து அணியாகும். இந்த அணி டெக்சஸ் மாநிலத்தில் டாலஸ் நகரில் அமைந்துள்ள அமெரிக்கன் எயர்லைன்ஸ் சென்டர் மைதானத்தில் போட்டிகள் விளையாடுகிறார்கள். இந்த அணியின் வரலாற்றில் சில புகழ்பெற்ற வீரர்கள் மார்க் அக்வையர், ஜேசன் கிட், ஸ்டீவ் நேஷ், டெர்க் நொவிட்ச்கி.


கிருஷ்ணகிரி மாவட்டத்தில் ரூ.2 கோடி முறைகேடு புகார் : ஆவின் பொதுமேலாளர் பணியிடை நீக்கம் Apr 25 2019 6:13PM கிருஷ்ணகிரி மாவட்டத்தில், 2 கோடி ரூபாய் முறைகேட்டு புகாரில் ஆவின் பொதுமேலாளர் தற்காலிக பணியிடை நீக்கம் செய்யப்பட்டுள்ளார். தர்மபுரி மாவட்ட ஆவின் கூட்டுறவு பால் உற்பத்தியாளர்கள் ஒன்றியம் கிருஷ்ணகிரியில் இயங்கி வருகிறது. இதன் பொதுமேலாளராக இருந்து வரும் பசவராஜ் என்பவர், ஈரோட்டில் உள்ள தனியார் நிறுவனத்திற்கு முறைகேடாக பால் வினியோகம் செய்த வகையில், ஆவின் நிறுவனத்திற்கு 2 கோடி ரூபாய்க்கு மேல் பண இழப்பு ஏற்பட்டது. இந்த மோசடி தணிக்கையில் உறுதி செய்யப்பட்டதை அடுத்து முறைகேட்டில் ஈடுபட்ட கிருஷ்ணகிரி ஆவின் நிறுவன பொது மேலாளர் பசவராஜ்-ஐ தற்காலிக பணியிடை நீக்கம் செய்யப்பட்டார். புவி பரப்பை தெளிவாக படம் பிடித்து அனுப்ப உதவும் ரிசாட் 2பி செயற்கைக்கோள் - PSLV -C46 ராக்கெட் .... மக்களவைத் தேர்தல் முடிவுகள் நாளை வெளியாக உள்ள நிலையில், முன்னாள் பிரதமர் தேவகவுடா, கர்நாடக மு .... ஐரோப்பிய ஒன்றியத்திலிருந்து இங்கிலாந்து வெளியேறும் விவகாரம் - 4-வது முறையாக புதிய திட்டம் அறிவ ....


text: சிறப்புப் பதிவர்- சுனில் குமார். வெளியே சுற்றித் திரிய வகையில்லாமல், மழை பெய்துக் கொண்டிருந்த போன சனிக்கிழமை நேரம் போக்குவதற்காக ஒரு தியேட்டரில் புகுந்து நந்தலாலா படத்திற்கு டிக்கெட் எடுத்தேன். வழக்கமான தமிழ்ப்படம் போல் இரண்டு சண்டை, நான்கு பாட்டு, அதிலும் ஒன்று குத்துப் பாட்டு, ஹீரோயின் அதிர்ச்சி அடையும்போது புயல் நின்று போவது, என்றெல்லாம் ட்ரேட் மார்க் டைரக்ஷன் டச் இருக்கும் என்று எதிர்பார்த்தேன். எதுவுமே இல்லை. படம் முதிந்து லேசான மழையில் நனைந்து கொண்டே வீட்டுக்கு வரும்போது படத்தைப் பற்றி நினைத்துக் கொண்டே நடந்தேன். தாயைத் தேடி ஒரு சிறுவனும் இளைஞனும் ஒரு கிராமத்துக்குப் போகிறார்கள். அவர்களின் சாலை வழி பயணத்தில் நமக்கு கிடைக்கின்றன - வாழ்க்கையின் யதார்த்த அனுபவங்கள். சற்று மனநிலை பாதிக்கப்பட்ட இளைஞன் தன்னை மனநலக் காப்பகத்தில் விட்டுப் போன தன் அம்மாவைத் தேடிக் கண்டுபிடித்துத் திட்ட வேண்டும் என்ற முடிவோடு இருக்கிறான். தன்னைப் பாட்டியிடம் விட்டுவிட்டு திரும்பி வராமல் போன அம்மாவைக் கண்டுபிடித்து ஒரு முத்தம் கொடுக்க வேண்டும் என்று அந்த சிறுவன் இருக்கிறான். லாரி டிரைவர், போலியோவால் பாதிக்கப்பட்ட ஒருவர், பள்ளி மாணவி, காரில் வரும் பணக்காரப் பொறுக்கிப் பசங்கள், இரண்டு தடியர்கள், இளநீர் வியாபாரி, கிராமத்து மனிதர்கள், கிராமத்துக் காற்று, வயல், டிராக்டர், பூரான், பாம்பு என எல்லாவித கேரக்டர்களும் ஒரு விலைமாதுவும் அவர்களின் பாதையில் இணைகிறார்கள். பல இடங்களில் வசனங்களே இல்லை. சிறுவனின் அம்மாவை மனநிலை பாதிக்கப்பட்ட இளைஞன் பளாரென்று கன்னத்தில் அறைவது ஒரு மௌன யுத்தம். அந்த சிறுவனையும் இளைஞனையும் தவிர மற்ற எல்லா கேரக்டர்களும் பத்து நிமிடங்களே மின்னி மறைந்தாலும் நந்தலாலா படம் நம் மனதில் நிலைத்து நிற்கும். நந்தலாலா ஒரு சூப்பர் படம். தயவு செய்து ஒரு முறையாவது இந்தப் படத்தைப் பாருங்கள். தியேட்டருக்குப் போய் பாருங்கள். நல்ல ஒரு அனுபவம்- என்ன ஒன்று, மிஷ்கினின் டைரக்சன் இசை ஞானி இளையராஜாவின் இசையை அங்கங்கே அடக்கி வாசிக்கும்படி செய்துவிட்டது. அது ஒன்றுதான் என் வருத்தம். நீரோடையில் நீந்திக் கொண்டிருக்கும் செடிகளில் ஆரம்பித்த ஒளிப்பதிவு - கேமரா ஆங்கிள் பல இடங்களில் மேலே மேலே போகிறது. கொக்குஜீரோவோ என்னவோ ஒரு ஜப்பானியப் படத்தின் சாயல் இருக்கிறது என்று சொல்கிறார்கள்- எனக்கென்னவோ படமெங்கும் தமிழ் மணம் கமழ்வதாகத்தான் தெரிகிறது. போனஸ்: நந்தலாலா படத்தில் இளையராஜா இதுவரை யாரும் தொடாத சிகரங்களைத் தொட்டு விட்டார் என்று படம் பார்த்தவர்கள் பலர் சொல்கிறார்கள்- படத்தில் நெஞ்சைத் தொடும் இருபத்தைந்து இடங்களில் இசை ஞானி இசைத்த பின்னணி இசை இங்கே இருக்கிறது- Backgroundscore.com. கேட்டு மகிழுங்கள். . . .


text: மும்பை, ஜூன் 30- ஜூலை 19-ந்தேதி நடைபெற இருக்கும் ஜனாதிபதி தேர்தலில் பிரணாப் முகர்ஜி மற்றும் பி.ஏ.சங்மா ஆகியோரிடையே போட்டி நிலவுகிறது. இந்த தேர்தலில் நாடு முழுவதும் உள்ள எம்.பி.க்கள் மற்றும் எம்.எல்.ஏ.க்கள் வாக்களிப்பதற்கு ஏற்பாடு நடந்து வருகிறது. பிரணாப் முகர்ஜிக்கு ஐக்கிய முற்போக்கு கூட்டணி கட்சிகள், ஐக்கிய ஜனதாளம், சிவசேனா காங்கிரஸ் உள்ளிட்ட பல கட்சிகள் ஆதரவு அளிப்பதாக தெரிவித்துள்ளன. இதேபோல், பி.ஏ.சங்மாவை பா.ஜனதா கூட்டணி, அ.தி.மு.க. பிஜு ஜனதா தளம் உள்ளிட்ட பல்வேறு கட்சிகள் ஆதரிப்பதாக அறிவித்துள்ளன. ஐக்கிய ஜனதாளம் பிரணாபுக்கு ஆதரவு அளிப்பதால் ஐக்கிய முற்போக்கு கூட்டணியை ஆதரிப்பது போல தகவல்கள் வெளியாயின. இதனைத் தொடர்ந்து, பிரணாபுக்கு மட்டுமே ஆதரவு, கட்சிக்கு அல்ல என்று சரத் யாதவ் தெளிவுபடுத்தியது குறிப்பிடத்தக்கது. இந்நிலையில், சிவசேனா கட்சியின் தலைவர் பால் தாக்கரே இன்று செய்தியாளர்களிடம் கூறியதாவது:- பிரணாப் முகர்ஜியோ அல்லது சங்மாவோ தனித்து போட்டியிட்டு வெற்றி பெற முடியாது. தங்களின் கட்சியின் ஆதரவை மட்டுமே முன்னிறுத்தி வெற்றி பெறவும் முடியாது. பிற கட்சிகளின் ஆதரவு அவர்களுக்கு மிக அவசியம். பிரணாப் வேட்புமனு தாக்கல் செய்தபோது சோனியா காந்தி, மன்மோகன் சிங், முலாயம் சிங் யாதவ், லாலு பிரசாத், ராம்விலாஸ் பஸ்வான், டி.ஆர். பாலு உள்ளிட்ட கட்சி பிரதிநிதிகள் உடன் இருந்தனர். வேட்புமனு தாக்கல் செய்ய இத்தனை பேர் உடன் இருந்ததால் மட்டும் ஜனாதிபதி தேர்தலில் வெற்றி பெற்றிட முடியாது. சிவசேனா மற்றும் ஐக்கிய ஜனதா தளம் ஆகிய கட்சிகளின் முழு ஆதரவு காரணமாகவே வெற்றியை காணப்போகிறது. மேலும், பிரணாப் அனுபவம் மிக்கவர். நல்ல நிர்வாக திறன் உள்ளவர். அதனால் அவர் ஜனாதிபதியாக தேர்ந்தெடுக்கப்பட்டால் நாட்டில் முன்னேற்றம் ஏற்படுமே தவிர எந்த நஷ்டமும் ஏற்படாது. நமது நாட்டின் முன்னேற்றத்தை மனதில் கொண்டு அவரை ஆதரிக்க முடிவு செய்தது சிவசேனா. மன்மோகன் சிங்கின் ஆட்சியில் பிரணாப் முக்கிய பங்காற்றினார். அவர் ஜனாதபதி ஆக தேர்வாகப் போவதால் மத்திய அரசு சரிவை சந்திக்கும் என எதிர்கட்சிகள் மகிழ்ச்சி அடைகின்றனர். எதுவாக இருந்தாலும், பிரணாப்புக்கு மட்டுமே எங்களது ஆதரவு. ஆளும் கட்சிக்கு அல்ல என்பதை தெளிவுப்படுத்துகிறேன் என கூறியுள்ளார்.


உலகம் முழுவதும் பாரிய அச்சுறுத்தலை எதிர்நோக்கியுள்ள கொரோனா வைரஸ் தொற்றிலிருந்து பாதுகாத்துக் கொள்வதற்காக இலங்கை பல்வேறு நடவடிக்கைகளை முன்னெடுத்து வருகின்றது. குறிப்பாக கொரோனா வைரஸ் தொற்றுக்குள்ளான முதலாவது இலங்கை பிரஜை, இத்தாலியில் செவ்வாய்க்கிழமை அடையாளம் காணப்பட்டுள்ள நிலையில் மேலும் பல்வேறு நடவடிக்கைகளை முன்னெடுக்க அரசாங்கம் தீர்மானித்துள்ளது. கொரோனா வைரஸ் தொற்றுக்குள்ளான சீன பிரஜையொருவர் கடந்த ஜனவரி மாதம் 27ஆம் திகதி முதல் முறையாக இலங்கையில் அடையாளம் காணப்பட்டிருந்தார். அங்கொடை தொற்றுநோய் தடுப்பு வைத்தியசாலையில் தொற்றுக்குள்ளான சீன பிரஜை தனிமைப்படுத்தப்பட்டு சிகிச்சை அளிக்கப்பட்டது. இதற்கமையஇ குறித்த சீன பெண் பிரஜை முழுமையாக குணமடைந்து, கடந்த பெப்ரவரி மாதம் 19ஆம் திகதி சீனா நோக்கி பயணித்திருந்தார். இந்நிலையில், கொரோனா வைரஸ் தொற்றை கட்டுப்படுத்துவதற்கான தயார் நிலையில் இலங்கை உள்ளதாக சுகாதார பிரிவினர் குறிப்பிடுகின்றனர். இலங்கையின் அங்கொடை தொற்று நோய்த் தடுப்பு வைத்தியசாலை அனைத்து சந்தர்ப்பங்களில் தயார் நிலையில் வைக்கப்பட்டுள்ளதுடன், ஏனைய பிரதான நகரங்களிலுள்ள வைத்தியசாலைகளும் தயார் நிலையில் வைக்கப்பட்டுள்ளதாக சுகாதார தரப்பினர் தெரிவிக்கின்றனர். அத்துடன், சர்வதேச விமான நிலை 1f40 ங்களின் ஊடாக நாட்டிற்குள் வருகைத் தரும் அனைத்து பயணிகளும் முழுமையாக பரிசோதனைக்கு உட்படுத்தப்பட்டே, நாட்டிற்குள் அனுமதிக்கப்பட்டு வருகின்றனர். இவ்வாறான அனைத்து பாதுகாப்பு ஏற்பாடுகளும் முன்னெடுக்கப்பட்டுள்ளதாக இலங்கை சுகாதார அமைச்சு தெரிவிக்கின்றது. தென் கொரியா, இத்தாலி மற்றும் ஈரான் ஆகிய நாடுகளிலிருந்து இலங்கைக்கு வருகைத் தரும் அனைத்து பயணிகளையும் 14 நாட்கள் தொற்றுநோய் ஆய்வு நடவடிக்கைகளுக்கு உட்படுத்த தீர்மானித்துள்ளதாக இலங்கை அரசாங்கம் தெரிவித்துள்ளது. சுகாதார அமைச்சின் பணிப்பாளர் நாயகம் டொக்டர் அனில் ஜாசிங்க இதனைக் குறிப்பிட்டார். இலங்கை பிரஜைகள் மாத்திரமன்றி, வெளிநாட்டு பிரஜைகளையும் இந்த தொற்று நோய் ஆய்வு நடவடிக்கைகளுக்கு உட்படுத்த தீர்மானிக்கப்பட்டுள்ளதாக அவர் கூறினார். பெருந்திரளான வெளிநாட்டு பிரஜைகள் ஒரே சந்தர்ப்பத்தில் நாட்டிற்கு வருகைத் தருவார்களாயின், அந்த அனைத்து பிரஜைகளும் அசௌகரித்திற்கு உள்ளாவதற்கான சந்தர்ப்பம் உள்ளதாகவும் அவர் சுட்டிக்காட்டினார். இந்த நடவடிக்கையை முன்னெடுப்பதற்கு குறிப்பிட்ட காலம் தேவை என கூறிய அவர், தொற்று நோய் ஆய்வு நடவடிக்கைகளுக்கான இடத்தை அடையாளம் கண்டுக்கொள்வதற்கு சிறிது காலம் தேவைப்படும் எனவும் தெரிவித்தார். இந்த நடவடிக்கை தொடர்பில் வெளிவிவகார அமைச்சின் ஊடாக குறித்த நாடுகளின் தூதுவராலயங்களுக்கு அறிவித்து, நாடுகளை தெளிவுப்படுத்த எதிர்பார்த்துள்ளதாகவும் டொக்டர் அனில் ஜாசிங்க கூறினார். இதன்படிஇ எதிர்வரும் காலங்களில் குறித்த நடவடிக்கையை நடைமுறைப்படுத்த எதிர்பார்த்துள்ளதாக அவர் குறிப்பிட்டார். கடந்த 25ஆம் திகதி முதல் 29ஆம் திகதி வரையான காலத்திற்குள் மாத்திரம் தென்கொரியாவிலிருந்து 419 பேரும், இத்தாலியிலிருந்து 726 பேரும் இலங்கைக்கு வருகைத் தந்துள்ளதாகவும், தொற்று நோய் ஆய்வு நடவடிக்கைகளை மேற்கொள்ள எதிர்பார்த்துள்ளமையினால் நாட்டிற்கு வருகைத் தரும் வெளிநாட்டு பயணிகளின் எண்ணிக்கை குறைவடைய கூடும் எனவும் அவர் சுட்டிக்காட்டினார். இந்த தொற்று நோய் ஆய்வு நடவடிக்கைகளை முன்னெடுக்க தவறும் பட்சத்தில், இலங்கையில் கொரோனா வைரஸ் தொற்று ஏற்பட்டு, அது தேசிய அனர்த்த நிலைமை வரை செல்லக்கூடிய அபாயம் காணப்படுவதாக டொக்டர் அனில் ஜாசிங்க கூறுகின்றார். அதனால் பல்வேறு அசௌகரியங்களுக்கு மத்தியில் இந்த நடவடிக்கைகளை முன்னெடுக்க தாம் எதிர்பார்த்துள்ளதாக அவர் குறிப்பிடுகின்றார். வெளிநாட்டு கப்பல்கள் மூலம் நாட்டிற்கு வருகைத் தரும் பயணிகளை நாட்டிற்குள் அனுமதிக்காதிருக்க செவ்வாய்க்கிழமை முதல் தீர்மானிக்கப்பட்டுள்ளதாக சுகாதார அமைச்சின் பணிப்பாளர் நாயகம் டாக்டர் அனில் ஜாசிங்க தெரிவிக்கின்றார். தொற்று நோய் மற்றும் நோய் தடுப்பு பணிப்பாளருக்கு காணப்படுகின்ற அதிகாரங்களின் பிரகாரம் இந்த தீர்மானம் எட்டப்பட்டுள்ளதாக அவர் குறிப்பிட்டார். இந்த தீர்மானம் தொடர்பில் சுகாதார அமைச்சு, துறைமுக அதிகார சபைக்கும், குடிவரவு குடியகல்வு திணைக்கள கட்டுப்பாட்டாளருக்கும் அறிவித்துள்ளதாக அவர் கூறினார். வெளிநாடுகளுக்கு சொந்தமான கப்பல்களை வர வேண்டாம் என அரசாங்கம் கூறவில்லை என அவர் குறிப்பிட்டார். கப்பல்களுக்கு தேவையான எரிபொருள் மற்றும் ஏனைய தேவைகளை பூர்த்தி செய்வதற்கு கப 1f40 ்பல்கள் நாட்டு எல்லைக்குள் அனுமதிக்கப்படும் எனவும் அவர் கூறினார். குறிப்பாக சொகுசு பயணிகள் கப்பல்களில் வருகைத் தருவோர் பெரும்பாலும் 50 வயதிற்கு மேற்பட்டவர்கள் எனவும், அவ்வாறானவர்கள் கொரோனா வைரஸ் தொற்றுக்குள்ளாவதற்கான சந்தர்ப்பம் அதிகம் எனவும் அனில் ஜாசிங்க சுட்டிக்காட்டினார். தென்கொரியா, இத்தாலி, ஈரான், ஜப்பான் மற்றும் கட்டார் ஆகிய உள்ளிட்ட பல நாடுகளில் வாழும் இலங்கையர்கள் இந்த வைரஸ் தொற்று காரணமாக பாரிய அச்ச நிலைமையை எதிர்நோக்கியுள்ளதாக சுகாதார அமைச்சு தெரிவிக்கின்றது. தென்கொரியா, இத்தாலி மற்றும் கட்டார் ஆகிய நாடுகளிலேயே அதிகளவிலான இலங்கையர்கள் வாழ்ந்து வருவதாக வெளிவிவகார அமைச்சு குறிப்பிடுகின்றது. குறித்த நாடுகளில் தொழில் நிமித்தம் பெரும் எண்ணிக்கையிலான இலங்கையர்கள் சென்றுள்ளதாகவும், அவர்களின் பாதுகாப்பை உறுதிப்படுத்த அந்தந்த நாடுகளிலுள்ள இலங்கை தூதரகங்களின் ஊடாக நடவடிக்கை எடுக்கப்பட்டுள்ளதாக வெளிவிவகார அமைச்சு தெரிவிக்கின்றது. By; bbctamil


text: சென்னை பிரம்மகான சபையில், நல்லியின் ஆடி நாட்டிய விழா, நடைபெற்று வருகிறது. இளம் நடன கலைஞர்கள் மற்றும் வளரும் நடனக் கலைஞர்களுக்கு என இருபிரிவுகளாக ஒதுக்கி பல புதுமுகங்களுக்கு வாய்ப்பளிக்கப்பட்டுள்ளது. அந்த வகையில் பத்மஸ்ரீ கே.எல்.தண்டபாணி பிள்ளையின் மூத்த சிஷ்யையான கலைமாமணி சூர்யா சந்தானத்தின் மாணக்கி, வித்யாவின் நிகழ்ச்சி இதில் நடைபெற்றது. கலைமாமணி சூர்யா, கடந்த 40 வருடங்களாக நடனத் துறையில் தனது சேவையை சிறந்த ஆசிரியராக இருந்து செயல்பட்டு வருகிறார். பல நடனக் கலைஞர்களை உருவாக்கியவர். மேலும், நடன சிரோன்மணி நிருத்யகலாவாணி போன்ற பல பட்டங்களை பெற்றவர். இப்போதுள்ள பல நடன நிகழ்ச்சிகள், "மார்கம்' என்பது மாறிப்போய், நீர்த்துப் போய் அது எங்கிருக்கிறது என்று தேட வேண்டிய நிலை. சிலர் நடனம் மற்றும் நடன அமைப்பில் என்ன செய்கிறார்கள் என்பது நமக்கு புரியாமல் பார்த்து ரசிக்க வேண்டிய நிலை. மேலும், எந்த பாடலுக்கு வேண்டுமானாலும் நடனமாடலாம் என்ற நிலையும் வந்து விட்டது. உதாரணத்திற்கு: சலங்கை பூஜை வைபவத்தில், "வரவீணா'கீதத்திற்கும், ராரவேணுகோபால ஸ்வரஜ்திற்கு கூட நடனம் அமைத்து ஆடச்செய்வது தான் இதில் உச்கட்டம். பழுத்த அனுபவம் பெற்ற ஆசிரியர் சூர்யாவின் மாணாக்கி வித்யா, தனது முதல் நடன நிகழ்ச்சியை ஸ்ரீரஞ்சனி புஷ்பாஞ்சலியுடன் துவக்கினார். அதன் தொடர்ச்சியாக, "ஏறு மயில் ஏறி' அருணகிரிநாதரின் திருப்புகழை விருத்தமாக பாடி, அதை அப்படியே சுப்ரமணிய கவுத்துவத்தில், ஷண்முக ப்ரியா ராகத்தில் அமைத்துள்ளதற்கு, பஞ்சநடையில் சிறப்பான காலப்ரமாணத்தில் அடவுகளை அமைத்திருந்தார் குரு சூர்யா. அதை நன்கு புரிந்துகொண்டு ஆடினார். அடுத்து பிரமாதமான வர்ணத்தில் கே.என். டி.,யின், "வேலனை வரச்சொல்லடி' பைரவி ராகத்தில் அமைந்த வர்ணம். பல்லவியில் வேலனை வரச்சொல்லடி என்ற வரிகளைத் தொடர்ந்து முதலில் களமிறங்கியது த்ரிகால ஜதி, மிக கம்பீரமாக சிறப்புடன் ஆடி ரசிகர்களின் கைத்தட்டலை பெற்றார். இதன் சஞ்சாரியில் வள்ளி முருகன் காதல் படலம் முதல் திருக்கல்யாணம் வரை கதைக்கேற்ப ஆடினார். பஞ்சநடை ஜதியும், அதைத் தொடர்ந்து பாடல் வரிகளும், நான்காவது ஜதி மற்றும் முக்தாயிஸ்வரத்தின் அழகிய சாகித்யமான ஆறுமுகம் காட்டி மறைந்து விட்டானடி, அறுபடை வீட்டில் அமர்ந்திருப்பானடி, மாறுபடு சூரரை வதைத்து கூறும் அடியவரை காத்திடும் வேலனின் புகழை நெக்குருக ஆடினார் வித்யா. சின்னஞ்சிறு கிளியே கண்ணம்மா பாடலில், தனது கனவு குழந்தை கண்ணம்மாவை தன் கவிதையினால் உயிர் கொடுத்து, சீராட்டி, பாலூட்டி வளர்த்த, தன் குரு சூர்யா சொல்லிக் கொடுத்ததை உள்வாங்கி ஆடினார் வித்யா. முடிவில் கண்ணம்மாவை தூங்க வைத்து, அவள் தூங்கிக் கொண்டிருக்கிறாள் சத்தம் போடாதீர்கள் என்று அரங்கில் இருந்தவர்களை வாயை மூடச்சொல்லி விட்டார் வித்யா. ரசிகர்கள் கை தட்டினால் குழந்தை எழுந்துவிடும் என்பதால் அதை உணர்ந்து லேசான சப்தத்தை அடுத்து, கே.என்.டி.,யின் மிக சிறப்பான தசாவதார பாடல் பரந்தாமனே சரணம்; இதில் மத்யஸ்ம் முதல் கல்கி வரை மிக அழகாக விவரித்து ஆடினார். நிறைவாக காபி ராக தில்லானா நடனடத்திற்கு பக்கபலமாக நடன அமைப்பு, நட்டுவாங்கம் குரு சூர்யா சந்தானம் குரலில் ப்ரியா, மிருதங்கத்தில் சிவசங்கர ரெட்டி, வயலின் சடகோபன் ஆகியோர் அமைத்து, மிக அழகான நடன நிகழ்ச்சியை வித்யா நமக்களிக்க உதவினர். -ரசிகப்ரியா


இதுவே வடக்கு கிழக்கின் இன்றைய யதார்த்தம் நிலை.